30 TAHUN BERGELAR ANAK SENI - AMY MASTURA SERAH REZEKI KEPADA ALLAH, ENGGAN TERLALU KEJAR

Penyanyi dan pelakon Amy Mastura yang sudah menjangkau 30 tahun terbabit sebagai anak seni, mengakui tidak mahu terlalu mengejar setiap tawaran yang datang. Amy atau nama sebenarnya Amy Mastura Suhaimi, 51, berkata, dia sebaliknya lebih senang menyerahkan ketentuan rezeki Allah swt.

"Saya sentiasa bernasib baik ada rezeki dalam industri. Macam sebelum ini, saya baru selesai berlakon drama dan kemudian terpaksa tolak beberapa drama lain.

"Ingatkan sudah tiada 'job' (kerja lagi), rupa-rupanya selepas itu saya dapat tawaran menjadi juri The Masked Singer Malaysia pula. Paling seronok kerana tawaran ini datang pada masa yang sesuai iaitu ketika saya sedang bebas tanpa terikat dengan mana-mana pihak," ujarnya yang dipetik sebagai berkata kepada Harian Metro.

Amy yang bermula sebagai penyanyi sebelum mengembangkan langkah dalam bidang lain itu berkata, dia masih mempunyai kontrak dengan syarikat rakaman Sony Music Entertainment Malaysia. Menurutnya, tiada istilah dia akan angkat kaki menyertai syarikat rakaman lain

Klik untuk gambar besar

"Saya tak terfikir nak keluar dari Sony Music kerana nak pergi mana pun sekarang. Saya masih berhutang satu album tapi sekarang trend keluarkan single, mana ada album.

"Jadi saya tak kisah sangat. Mereka pun belum ada 'material' lagu dan sekali lagi saya pun tak kisah sangat. Inilah konsep saya sekarang. Namun saya percaya rezeki tak salah alamat. Suatu hari jika 'material' yang bagus datang, yang kita suka kita buat. Kalau tiada saya pun tak paksa.

"Saya takkan ke mana-mana dan kekal dengan Sony Music. Saya sekarang baru teringat yang saya boleh cipta lagu sendiri. Insya-Allah akan cuba semula cipta lagu selepas ini. Walaupun katakan saya nak satu lagi single, namun kalau belum masanya tak akan terjadi.

"Kalau sudah tiada, tak payah menggelabah sangat. Kalau tak menyanyi pun, saya sibuk dengan lakonan dan bidang lain," katanya yang baharu selesai membintangi drama 'Khilaf Asmara' untuk tayangan semasa Ramadan nanti.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LUAHAN HATI SEORANG 'KEKASIH GELAP'

Meskipun sering menjadi hinaan segelintir netizen yang mendakwanya gatal, penghancur rumah tangga, perampas dan sebagainya, namun wanita yang digelar sebagai 'kekasih gelap' seorang pelawak ini tetap tabah hadapi cabaran.

Melalui Instagramnya, dia meluahkan apa yang terbuku dihatinya meskipun sering menjadi mangsa kecaman ramai. Jom baca apa yang didakwanya sebagai 'duri dalam daging' yang sering mengganggu hidupnya itu hingga berpuluh panggilan 'pelawak' itu tidak dijawabnya.

"Aku nak happy macam orang lain normal life. Kau kata sabar kejap je. Dalam masa sama aku masih jadi mangsa aku dipaksa tutup mulut, aku diugut untuk diam diri. Phone aku dirampas, di delete semua text.

"Lepas tu si isteri post lagi macam macam sedangkan si suami fitnah aku sebab nak selamatkan diri sendiri. Aku dah cakap banyak kali aku minta maaf aku tak nak dah tak bole hadap benda ni. Aku tak nak.

"Maruah aku memang hancur habis dah sebab mulut keluarga kau. Hina aku selama ni. Sudahla. Ni bukan meroyan. Tapi sebab pengkhianatan. Kau tau apa kau dah buat?

"Kau tau apa kau dah cakap. Even isteri kau tak tau apa apa kejadian sebenar. Stoplah gunakan aku, burukkan aku untuk jaga nama kau," demikian luahannya yang baru-baru ini memuat naik video lelaki separuh bogel mirip pelawak itu.

Klik untuk gambar besar

Menurut Fara Salleh, dia mengakui sudah penat dipersalahkan kerana didakwa mengganggu rumah tangga orang.

Dakwanya lagi, dia pernah cuba jauhkan diri tetapi pelawak itu datang kembali dan mengajaknya untuk berkahwin. Malah, pelawak itu juga pernah berjanji untuk berjumpa bapanya untuk berkahwin.

Tambah wanita itu lagi melalui IGnya, selama ini pelawak itulah yang menfitnahnya untuk menyelamatkan dirinya. Malah dia pernah berkata tidak mampu lagi hadapi situasi tersebut dan mahu kehidupan normal seperti orang lain.

"Saya bersumpah saya tidak akan menghalalkan atau memaafkan segala penghinaan, hutang dan fitnah keluarganya terhadap saya.

"Semoga Allah membalas segalanya perbuatan kau selama ni pada anak anak kau. Lillahitaala. Mungkin kau bole menipu netizen dengan burukkan aku. Sebab kau artis. Tapi kau takkan dapat tutup kat mata Tuhan. Makilah sepuas kamu, hinalah," ujarnya dipetik sebagai berkata melalui status terkininya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TIDAK MASUK AKAL" - FAIZAL TAHIR NAFI BERCINTA, ANGGAP SISSY IMANN ANAK

"Saya tak tahu mana datangnya cerita sebegini. Sebenarnya, lawak atau prank? Sejujurnya, saya terkejut dan merasakan perkara ini tidak masuk akal... Tak mungkin. Dia artis di bawah naungan syarikat rakaman saya dan saya menganggap Sissy seperti anak.

"Saya memanggilnya dengan panggilan anakanda dan dia memanggil saya dengan nama bapak," kata penyanyi, komposer dan penerbit terkenal, Faizal Tahir yang menganggap gosip yang mendakwa dirinya bermain cinta dengan penyanyi Sissy Imann sebagai satu perkara yang tidak masuk akal.

Menurut Faizal, hubungan yang terjalin antara dirinya dengan Sissy seperti hubungan bapa dan anak. Penyanyi lagu 'Ragaman' itu juga menepis dakwaan yang mengatakan dia sering menghabiskan masa dengan Sissy di studio rakaman.

Klik untuk gambar besar

"Saya sendiri tak tahu macam mana cerita ini boleh timbul. Mengapa tak ada pula yang kaitkan saya dengan artis-artis di bawah naungan saya yang lain seperti Hanie Soraya, Hannah Delisha atau Elizabeth Tan? Mereka juga meluangkan masa bersama saya di studio rakaman. Sejujurnya, saya lebih selesa dan meluangkan masa di studio dengan artis lelaki seperti Amir Masdi dan Aziz Harun.

"Usia saya pun bakal mencecah 41 tahun... Saya sendiri tak tahu mana datangnya cerita sebegini. Semuanya sudah saya anggap seperti anak sendiri," kata Faizal lagi yang baru sahaja melancarkan album terakhirnya yang berjudul 'Rojak' yang menampilkan sembilan lagu termasuklah 'Ragaman', 'Bisa Aja', 'Ratu', 'Kamu' dan banyak lagi.

www.myartis.com / Sumber & foto: Astro Gempak & Instagram Sissy Imann

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WAJAH PENUH BABY ALIF SATAR & SHADILA

Jika sebelum ini , Alif Satar hanya kongsikan foto bayinya secara sipi sahaja, tetapi kali ini wajah penuh Alisha Anugerah itu didedahkan kepada umum.

"Assalamualaikum errbody.. First bath at home.. Baru tau Alisha boleh sampai pitch @jaclyn_victor.. Nangisssss!!!," demikianlah tulis Alif menerusi laman IGnya.

Untuk rekod, bayi Alif dan Shadila itu lahir seberat 3.5 kilogram di Hospital Pantai Kuala Lumpur pada 31 Mei lalu.

Klik gambar untuk size besar

Foto: Alif Satar IG

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BILA VIDA TURUN PADANG BANTU MANGSA PUTING BELIUNG DI IPOH, PERAH

"Kejadian puting beliung... Tornado di Kampung Tawas, Ipoh, Perak. Setahu saya, sudah berpuluh tahun tiada kejadian ini. Beratus buah rumah tercabut bumbung. Tak sampai lima minit tapi kesan dia... trauma dan kesedihan mereka yang terlibat.

"Kebanyakan rumah orang Cina. Beraya dengan keuzuran rumah yang rosak," itulah ujar usahawan kosmetik, Datuk Seri Vida yang meluahkan rasa simpati terhadap apa yang telah berlaku di Ipoh Perak.

Baru-baru ini, kejadian puting beliung atau tornado mini yang berlaku di Ipoh, Perak telah memberikan kejutan yang luar biasa dalam kalangan rakyat Malaysia. Tidak hanya ia memberikan kejutan, bahkan kesan daripada tornado mini tersebut telah memusnahkan banyak kawasan perumahan dan juga harta benda penduduk setempat.

Klik untuk gambar besar

Justeru, Vida atau nama sebenarnya Datuk Seri Dr. Hasmiza Othman mengambil kesempatan tersebut untuk turun padang dan membantu mangsa-mangsa yang memerlukan.

"Saya lapang dada, dapat bantu mereka. Saya dengan cara saya. Saya bantu, saya kasih dan sayangkan semua. Semoga kehadiran saya boleh bantu mereka yang terjejas sebab tornado ini di Kampung Tawas, Ipoh, Perak," katanya lagi.

Menerusi ruangan komen, pengikut Vida telah memuji tindakan pantas penyanyi lagu 'I Am Me' itu dalam menyalurkan bantuan kepada mangsa-mangsa yang terlibat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELISYA SANDHA MELOMPAT KETIKA DEDAH JANTINA ANAK - RAMAI LUAH RASA RISAU

Dijangka melahirkan cahaya mata sulung pada 16 Jun, pelakon Elisya Sandha dan suaminya, Uzair Haqimy telah mengadakan majlis baby shower, baru-baru ini. Video gender reveal itu turut dikongsikan oleh seorang pengguna TikTok yang memuat naik suasana ketika majlis itu berlangsung.

Sebaik sahaja mendapat tahu bakal menimang cahaya mata perempuan, Elisya dilihat melompat kegembiraan. Namun, reaksi Elisya itu menimbulkan rasa bimbang netizen apatah lagi pelakon itu sedang sarat hamil.

Meninjau ke ruangan komen, rata-rata netizen memberi nasihat kepada pelakon itu tidak terlalu lasak kerana bimbang akan kandungannya itu. Bagaimanapun, ada netizen mengatakan mungkin pelakon itu terlalu gembira.

Turut menjadi perhatian reaksi ibu mentua Elisya iaitu pelakon dan penerbit Sheila Rusly yang turut melompat gembira bakal menimang cucu sulung perempuan tidak lama lagi.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAPAT PENERANGAN USTAZAH - IZARA AISHAH TAK JADI PADAM MEDIA SOSIAL

Pelakon Izara Aishah yang kini sudah memulakan langkah penghijrahan itu baru-baru ini ada bertanyakan soalan kepada seorang ustazah mengenai persoalan adakah haram jika seseorang itu berkongsi foto dirinya di laman sosial.

Jelas Izara, dia bersedia untuk memadam kesemua foto dan juga akaun media sosial miliknya jika ada bukti kukuh mengenai hukum tersebut.

"I find this too extreme. Tetapi kalau ada dalam Quran or tafsiran quran, I'll Inshaallah  immediately stop cus social media memang dah lama izara tak pduli pon. Thank you," tulis Izara.

Bagaimanapun, setelah mendapat jawapan daripada seorang ustazah, tindakan memuat naik foto ke laman sosial tidaklah haram namun haruslah berpada-pada.

Klik untuk gambar besar

"Okay abaikan tweet ni, dah tanya ustazah. Tak haram pun lah. Just beware of evil eyes. Thanks bye," kata Izara selepas menerima penerangan daripada Ustazah perkara ini.

Terdahulu, Izara memaklumkan bahawa ada beberapa orang tampil memberitahu bahawa berkongsi foto diri sendiri di laman sosial hukumnnya adalah haram.

Menjengah ruangan komen, ramai peminat tampil mengucapkan terima kasih kerana berkongsikan mengenai ilmu hukum berkongsi foto diri sendiri di media sosial. Malah, peminat turut mendoakan agar Izara terus kekal istiqamah dengan penampilannya yang terbaharu itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JANGAN SAMAKAN..." - DSV TEMPELAK AISHAH TERHENGEH-HENGEH MAHU HARTA

Semasa kemelut isu Datuk Seri Vida atau DSV ingin menyaman Azwan Ali kerana menghina dirinya dan anak-anak ini tengah hangat, penyanyi Aishah baru-baru ini telah memuatnaik satu entri di laman Instagram yang seakan mengungkit kembali kes antaranya dengan usahawan komestik itu yang pernah kecoh satu ketika dahulu.

Jika anda masih ingat, sebelum ini hangat dengan kontroversi kes berlian palsu yang dihadiahkan oleh DSV kepada Aishah ketika menjuarai pertandingan Gegar Vaganza 4 (GV4). Melihat pada entri tersebut, Aishah menyatakan ketidakpuasan hatinya berhubung kisah permintaan maaf yang diperlekehkan. Rata-rata netizen mempercayai, 'sindiran' itu ditujukan kepada DSV.

Tidak hanya berdiam diri, DSV menempelak Aishah yang cuba masuk campur dalam kes saman antaranya dan Azwan. Menurut DSV kes Aishah dan Azwan berbeza, menyifatkan penyanyi itu terhegeh-hegeh mahu harta.

Klik untuk gambar besar

"Kes Aishah terhegeh-hegeh hendak harta. Ada ke pergi pilih berlian? Tidak ada satu syarikat di dunia bagi peluang pilih berlian satu persatu. Saya sahaja yang bagi peluang sebab terhegeh-hegeh sangat. Jadi, jangan samakan kes saya dengan dia dan Azwan. Ini dalam Instagram pun rajin komen.

Terdahulu, selepas timbul DSV telah menyerahkan barang kemas dan berlian bernilai RM80,000 seperti yang dituntut oleh  Aishah terdiri daripada dua butir berlian dan tiga bentuk cincin termasuk satu cincin lelaki. Malah, dia sendiri berbesar hati menyerahkan sepenuhnya kepada Aishah untuk membuat pilihan barang kemas seperti yang diinginkan.

www.myartis.com / Sumber & foto: Beautifulnara, Instagram Aishah & Datuk seri Vida

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SARAH HILDEBRAND LUAH KECEWA DENGAN PENGACARA MELETOP DI TWITTER

"Sayangnya, temu bual tersebut dilakukan dengan sangat teruk oleh dua pengacara ketika itu. Semuanya berubah seperti pentas lawak. Malah, seorang pengacara juga berkata "apa lagi eh nak tanya".

"Pengacara yang bagus tidak sepatutnya mengatakan perkara tersebut dalam rancangan siaran langsung," demikianlah kata pelakon Sarah Hildebrand menerusi laman Twitter miliknya, semalam.

Baru-baru ini, Sarah telah meluahkan rasa terkilan kerana dilayan sambil lewa oleh pengacara program temu bual MeleTOP ketika dijemput sebagai artis jemputan dalam rancangan tersebut kira-kira setahun yang lalu.

Klik untuk gambar besar

Program MeleTOP yang pada ketika itu dihoskan oleh Nabil Ahmad dan Neelofa telah menimbulkan perasaan tidak puas hati dalam diri Sarah apabila diajukan soalan yang tidak sepatutnya ketika siaran langsung program tersebut itu berlangsung.

Menurut Sarah, pada mulanya dia tidak mahu muncul dalam program tersebut namun setelah diberi senarai soalan yang diajukan oleh pengacara, dia bersetuju untuk tampil sebagai artis jemputan.

Tambah Sarah atau nama sebenarnya Nur Sarah Marie Hildebrand Asyraf Hildebrand, 31, lagi, dia turut menerima beberapa soalan tidak masuk akal seperti adakah suaminya (Otto Gillen) mahu menjadi seperti Fattah Amin dan sebagainya.

Menurut pelakon drama 'Pujaan Hati Kanda' itu lagi, dia merasa malu dan kecewa apabila dilayan sedemikian rupa ketika program siaran langsung itu ditayangkan dan kembali terkenang keadaan tersebut apabila temu ramah itu dimuat naik ke saluran Youtube untuk tatapan peminat.

Mengimbas kembali, pada 13 November 2019 yang lalu, Sarah dan suaminya telah hadir ke program MeleTOP sebagai tetamu jemputan selepas mereka berdua selamat diijabkabul sebagai suami isteri pada 3 November 2019.

www.myartis.com / Sumber & foto: Beautifulnara & Twitter / Instagram Sarah Hildebrand

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


YA KE JAM TANGAN ALIF SATAR NI BERHARGA RM121,000?

Gara-gara Alif Satar berkongsi sekeping gambar sedang menutup muka dengan menunjukkan jam tangannya, ia dengan pantas menjadi perhatian netizen, Dakwa mereka, harga seutas jam tangan tersebut bernilai RM121,000.

Malah anetizen juga menyertakan screenshot gambar jam mirip yang dipakai Alif Satar berjenama Rolex Cosmograph Daytona.

Rasanya....memang betullah original tu. Takkanlah Alif nak pakai jam Rolex gred AAA pasar malam ya tak?

Meskipun baru berusia 29 tahun, Alif sudah mampu memiliki jam mahal begitu. Mungkin ia berkat usaha kerasnya sebagai penyanyi, pelakon dan pengacara. Cayalah Alif....!

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TAK SENTAP DENGAN KOMEN JURI" - SITI NORDIANA

"Saya tak ambil hati dengan komen-komen yang diberikan. Semasa saya diberi tugasan untuk menyanyikan lagu Madah Berhelah, ia satu tanggungjawab yang amat mencabar buat nyanyian saya," demikian kata Siti Nordiana yang mengambil sikap positif, terbuka serta tidak sentap dengan komen juri tetap iaitu Dato' Ramli MS mengenai mutu persembahan dan lontaran vokalnya.

Dalam pada itu, dia akui perasaan gugup dan gementar masih lagi menebal walaupun dirinya sudah lama bernyanyi sejak berusia belasan tahun.

"Ditambah lagi saya adalah orang pertama yang membuka pentas persembahan GegarVaganza, jadi saya yakin penonton mahukan yang terbaik daripada lagu kepunyaan Ziana Zain itu.

"Tapi Alhamdulilah, saya dah buat yang terbaik mengikut gaya saya sendiri. Saya pun nak ucapkan terima kasih kepada mereka yang menyukainya tetapi bagi yang tidak mengemarinya maafkanlah saya," ujar Nana berseloroh.

Nana turut ditanya mengenai perasaannya mengenai kedudukannya di tempat kedua terbawah di Konsert Gegar Vaganza minggu kedua.

Ketika itu baru Nana memahami perasaan yang dihadapi oleh peserta-peserta yang menyertai program realiiti seperti Akademi Fantasia, apabila berada di tempat yang terendah.

"Saya memang tak pernah ada pengalaman berhadapan dengan program realtiti TV. Apabila diri saya antara peserta yang terbawah, pelbagai perasaan telah bercampur baur seperti gusar, gementar dan sedih pun ada.

"Tetapi, untuk minggu kedua ini pihak produksi masih lagi memberi ruang kepada  ke semua peserta untuk beraksi di minggu hadapan, saya hanya mampu bersyukur dan berterima kasih.

"Maka dengan itu, saya akan teruskan perjuangan melakukan yang terbaik dengan cabaran yang baru, Inshaa Allah," jelasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


RIZAL AF5 BAKAL NIKAH PRAMUGARI FIREFLY

Bintang Akademi Fantasia (AF5), Rizal Ayub, atau nama sebenarnya Hasfarizal Ayub, 25, akhirnya bertunang dengan gadis pilihan hatinya Maria Mohd Harun, 30, iaitu seorang eksekutif di syarikat penerbangan Firefly.

Mereka berdua bertunang pada 26 Mac lalu tanpa kehadiran media disebabkan tidak mahu publisiti. Lebih menarik, Rizal dan Maria adalah pasangan senegeri iaitu masing-masing berasal dari Sarawak.

Klik untuk imej besar

Gambar koleksi: Rizal AF5

Bila ditanya media, kata Rizal dia tidak mahu menghebohkan pertunangannya itu kerana ia sekadar majlis bertunang sahaja. Apa yang membuat dia bersyukur ialah keluarga kedua-dua belah pihak telah bersetuju untuk mengikat tali pertunangan selepas empat tahun mereka berdua bercinta.

"Insya-Allah, semoga sepanjang pertunangan ini, saya mohon perlindungan daripada Allah untuk jauhkan kami daripada dugaan dan perkara yang tidak diingini," katanya dipetik sebagai berkata.

Untuk info, majlis bertunang tersebut dilakukan secara tertutup di kediaman pihak perempuan. Dalam pertunangan itu, Rizal telah memberikan sebentuk cincin serta sejumlah wang tunai.

Gambar koleksi: Rizal AF5

Manakala majlis pernikahan telah dirancang diadakan pada 26 Januari 2013 dengan majlis persandingan keesokan harinya di Dewan Pustaka Negeri Kuching, Sarawak.

Menurut Rizal, meskipun jarak masa majlis pernikahannya kira-kira tujuh bulan lagi, namun dia seperti sudah dapat merasai debarannya. Malah rasa tanggungjawab yang bakal dipikul sebagai seorang suami juga sering bermain difikirannya.

"Semoga perancangan kami mendirikan rumah tangga berjalan dengan lancar," ujarnya menutup bicara.

Gambar koleksi: Rizal AF5


ROSMA DEDAH JADI MANGSA 'BODY SHAMING', DIGELAR 'MAKCIK ANAK RAMAI'

Penyanyi Rosma telah mengimbau kembali sepanjang 17 tahun bergelar anak seni dimana dia sering menjadi mangsa body shaming berikutan saiz badan yang agak berisi. Lebih dahsyat apabila bekas peserta program realiti Akademi Fantasia musim pertama (AF1) ini mengakui ada pihak berpendapat dia tidak sesuai bercinta dengan Khai yang kini merupakan suaminya.

"Saya pernah dikecam teruk kerana memiliki badan sedikit berisi. Ada satu kejadian semasa sesi promo di ruang sembang maya, saya terima komen pedas membabitkan fizikal diri... individu itu kata sudahlah gemuk, ada hati nak bercinta dengan Khai.

"Ada juga yang cakap usia muda tapi saiz berbadan tembam seperti makcik-makcik yang ada anak ramai. Begitu juga yang terang-terangan cakap saya tak cantik, debab dan bulat. Namun kalau nak ikutkan sejak zaman remaja saya memang jenis yang comot dan tak fikir pun soal nak cantik... orang nak cakap apa itu, lantaklah! Cuma saya mula terfikir nak jaga penampilan diri selepas keluar AF1," katanya.

Klik untuk gambar besar

Gara-gara terkesan dengan hinaan tersebut, Rosma atau nama sebenar Rosmayati Sidik berkata dia nekad memulakan diet secara ekstrem sehingga membahayakan kesihatannya: "Selepas menyertai AF1, berat badan saya naik mendadak dan pernah mencecah 70 kilogram... sampai hati saya terdetik besar sangat ke badan aku ini? Disebabkan nak kurus sangat, saya mulakan diet dengan cara salah sampai pernah jatuh pengsan dan dimasukkan ke sebuah hospital.

"Biasalah tak ada ilmu, tapi berlagak pandai cuba segala diet. Tapi saya tak putus asa sehinggalah menemui cara diet yang betul dan hasilkan formula produk sendiri. Alhamdulillah sekarang selepas berkahwin dan ada anak, berat saya sekitar 47 kilogram," katanya yang mengeluarkan produk sendiri selepas melahirkan anak kedua.

Meskipun sibuk menguruskan perniagaan produk kesihatan dan pelangsingan badan MS SenaRos, Rosma berkata dia tidak pernah melupakan karier nyanyian yang menjadi minatnya sejak kecil: "Alhamdulillah rezeki saya ada dalam bidang perniagaan dan kini nyanyian jatuh di tangga kedua tapi itu tak bererti saya tak mahu menyanyi lagi.

"Sebelum ini pun ada tawaran menyanyi secara tertutup, selain membuat persembahan di hotel ketika bulan Ramadan. Saya tak kisah pun orang nak kata saya artis sendu atau apa sekalipun... mungkin ada yang kata pintu rezeki nyanyian tak serancak dulu tapi Allah Maha berkuasa membuka pintu rezeki dalam dunia perniagaan pula. Saya percaya rezeki itu ada di mana-mana.

"Alhamdulillah suami sangat memberikan sokongan! Segala pahit getir sepanjang perjalanan karier ini mematangkan kami. Cabaran bisnes semestinya ada, nak labur duit untuk buat modal pun bukan senang tapi setelah enam tahun syukur kami dapat lihat hasilnya," katanya.

Untuk makluman, Rosma, 35, dan Khai berkahwin sejak 26 April 2008. Pasangan ini dikurniakan tiga cahaya mata, Muhammad Amzar Danish, 11, Nur Amani Damia, 6, dan Nur Alya Dhania, setahun 3 bulan.

www.myartis.com / Sumber & foto: mStar & Instagram Rosma

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - HAFIZ SUIP DAN KELUARGA TUNAI UMRAH

"At last...tercapai hasrat dan niat ku..," demikian kata Hafiz Suip apabila dia dan keluarga kini sedang berada di Tanah Suci bagi mengerjakan umrah.

Difahamkan, Hafiz dan keluarganya berangkat ke sana pada dua hari lalu dan akan berada di sana selama 2 minggu.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BAKAL NIKAH 6 MEI INI - DAZRIN KAMARUDIN PILIH KETUA PRAMUGARI

"Alhamdulillah jodoh saya sudah sampai dan Insya-Allah saya dan bakal isteri akan melangsungkan pernikahan pada 6 Mei," demikian kata pelakon Dazrin Kamarudin yang bakal melangsungkan perkahwinan dengan gadis pilihannya iaitu Nur Fazulin Razali.

Menurut Dazrin lagi, pernikahannya akan berlangsung di Hotel Avillion Legacy Melaka manakala majlis persandingan dijangka diadakan pada Julai.

"Kami akan bernikah terlebih dahulu sebelum mengadakan majlis persandingan pada Julai depan di Melaka juga," jelasnya.

Klik untuk gambar besar

Bercakap mengenai Nur Fazulin atau Zulin, Dazrin berkata, dia berkenalan dengan bakal isterinya yang juga seorang Ketua Pramugari sebuah syarikat penerbangan berpangkalan di Jeddah, Arab Saudi itu hampir dua tahun lalu.

Katanya, mereka mula berhubungan menerusi aplikasi Smule kerana masing-masing minat menyanyi sebelum hubungan itu bertambah akrab.

"Sebenarnya aplikasi Smule yang telah mempertemukan kami kerana minat kami terhadap nyanyian. Sejak itu hubungan bertambah akrab walaupun dia jarang berada di Kuala Lumpur kerana bekerja sebagai pramugari berpangkalan di Jeddah untuk menguruskan jemaah Haji dan Umrah," katanya.

Tambah Dazrin, dia selesa dengan Zulin kerana wanita itu seorang yang sederhana dan mempunyai ciri-ciri idamannya.

"Zulin juga sangat bijak dalam mengatur jadual memandangkan kami masing-masing sibuk dengan tugas seharian. Pengalamannya sebagai pramugari membuatkan dia teliti berhubung jadual selain sikapnya yang sederhana menambat hati saya," ujarnya.

Sementara itu, kata Dazrin, dia tidak berniat untuk menyorokkan tentang kisah peribadinya sebaliknya enggan menghebohkan perkara yang belum pasti kepada umum.

"Saya bukan cuba merahsiakan mengenai hubungan dengannya tetapi rasanya tidak ada apa yang perlu digembar-gemburkan memandangkan masih belum ada ikatan sah dengannya.

"Sekarang sudah ada perancangan dan tarikh nikah bolehlah saya bercakap mengenainya secara terbuka," jelasnya.

Tempoh sebulan sebelum bergelar suami, Dazrin memberitahu dia dan Zulin sedang giat membuat persiapan dan seperti pasangan lain, dia juga sudah mula merasai debaran sebelum disatukan sebagai suami-isteri.

"Alhamdulillah persiapan sedang dijalankan malah Zulin juga sudah mula bercuti untuk majlis kami itu nanti. Sudah tentu saya rasa berdebar dan semoga peminat mendoakan kebahagian buat kami berdua," tuturnya yang baharu sahaja selesai menjalani penggambaran drama 'Jangan Ikut Aku' untuk siaran TV3.

Sumber: mStar

Foto: mStar & Dazrin Kamarudin IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BANTU SELESAIKAN VISA - ZIZAN DIHADIAH SEJAMBAK BUNGA OLEH NEELOFA

"Saya ingin mengucapkan terima kasih kerana membantu sewaktu saya memerlukan bantuan dan memperkenalkan saya kepada beberapa individu dari kedutaan Arab Saudi. Bantuan anda sangat saya hargai dan ia tak mungkin terlaksana tanpa pertolongan ikhlas anda.

"Terima kasih!" tulis pelakon, pengacara dan usahawan Noor Neelofa yang meluahkan rasa bersyukur melalui sekeping nota yang dihantar kepada pelawak dan pelakon Zizan Razak bersama sejambak bunga Jumaat lalu.

Neelofa atau nama penuhnya Noor Neelofa Mohd Noor, 30, menghadiahkan sejambak bunga kepada Zizan sebagai menghargai bantuan yang dihulurkan pelakon filem 'Polis Evo' itu sewaktu berdepan masalah visa ketika berangkat ke Tanah Suci Makkah pada Rabu lalu.

Klik untuk gambar besar

Perkara itu dikongsikan Zizan atau nama sebenarnya Razizan Abdul Razak, 35, menerusi InstaStory miliknya. Terdahulu, Nelofa bersama beberapa lagi jemaah Haji berdepan insiden tidak diduga apabila terkandas di Lapangan Terbang Antarabangsa Kuala Lumpur (KLIA) akibat masalah Visa.

Pengacara program 'MeleTOP' itu kemudiannya memuatnaik sebuah lagi posting menyatakan penghargaan terhadap beberapa pihak termasuk Zizan Razak atas bantuan memperkenalkannya kepada bberapa individu di kedutaan Arab Saudi.

www.myartis.com / Sumber & foto: mStar, Instagram Zizan Razak & Noor Neelofa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKIBAT DARAH BEKU - INGATAN DWAN OLAN BELUM PULIH

"Alhamdulillah, suami sudah boleh bergerak. Sehari selepas dimasukkan ke hospital, suami menggerakkan tangan dan kaki. Pagi tadi (semalam) saya dimaklumkan suami sudah boleh turun katil dan bergerak atas bantuan doktor. Pada hari suami dikejarkan ke hospital, separuh badan sebelah kiri langsung tidak boleh digerakkan sebaik sahaja tiba di hospital, Rabu lalu.

"Doktor beritahu suami kuat semangat, cuma ingatan belum pulih dan mungkin mengambil masa memandangkan pembuluh darah suami pecah," demikianlah kata isteri kepada penyanyi kumpulan Olan, Dwan, 60, iaitu Zarina Anuar mengenai keadaan keadaan suaminya yang diserang angin ahmar dan positif C0V1D sejak Rabu lalu mula menunjukkan perkembangan positif.

Isteri Dwan atau nama sebenarnya, Mohd Redzwan Yasin berkata, suaminya sudah boleh berjalan tetapi dengan bantuan doktor. Bagaimanapun, katanya, ingatan penyanyi yang pernah popular menerusi lagu 'Cinta Bandar Tasik Selatan' itu belum pulih.

Zarina berkata, dia tidak dapat menjenguk suami yang kini sedang dirawat di Hospital Sungai Buloh berikutan positif C0V1D. Malah, dia dan keluarga turut menjalani kuarantin kerana menjadi kontrak rapat. Namun, prosedur pembedahan tidak dapat dilakukan disebabkan faktor usia. Dwan diberikan ubat pencair darah bagi mencairkan darah beku pada bahagian otak.

"Suami tidak kenal sesiapa termasuk diri sendiri, saya, anak dan adik-beradik. Doktor memaklumkan, ia berpunca daripada darah beku pada otak yang menyekat memori. Jadi, ia memerlukan masa mencairkan darah dalam otak suami. Doakan suami saya kembali sihat," katanya.

Berkongsi insiden yang berlaku, Selasa lalu, Zarina berkata, Dwan mengalami demam, jadi, dia minta suaminya menjalani kuarantin kerana bimbang dijangkiti C0V1D.

"Pada sebelah malam, suami datang ke bilik untuk mandi kerana ingin menggunakan pemanas air. Namun, saya perasan perubahan pada wajahnya seperti senget sebelah. Apabila saya beritahu wajahnya senget, suami segera melihat cermin. Dia pegang wajahnya, kemudiannya memegang wajah saya pula. Namun, katanya tiada apa perlu dirisaukan.

"Keesokannya, suami sekali lagi masuk ke bilik untuk mandi. Sebaik saja keluar tandas, saya lihat wajah suami sudah jatuh. Saya mengajaknya ke hospital, tetapi dia enggan. Dari dulu lagi, dia payah sikit setiap kali diajak ke hospital.

"Kemudian, anak berusia 15 tahun mengajak suami menemaninya ke bank untuk mengeluarkan duit. Ketika itulah anak perasan ingatan suami sudah hilang kerana sukar mengingati jalan ke stesen minyak dan pulang ke rumah," jelasnya.

Menurut Zarina, sebaik pulang anaknya terus meraung kerana bimbang melihatkan keadaan bapanya: "Saya terus menghubungi adik-beradik untuk meminta pendapat, lalu disuruh menghubungi ambulans. Saya memang risau melihatkan keadaan suami ketika itu. Dia pula masih berkeras tidak mahu ke hospital, tetapi kakaknya suruh juga saya menghubungi ambulans.

"Keadaan suami masih okay ketika dalam ambulans. Namun, bahagian kiri badan suami langsung tidak boleh bergerak sebaik tiba di hospital dan terus dimasukkan ke zon merah," kongsiya.

Zarina berkata, suaminya dibawa ke Hospital Sungai Buloh, jam 3 petang, tetapi dia tidak dibenarkan bertemu dengannya: "Mulanya, pihak hospital tidak membenarkan saya pulang agar senang hendak memaklumkan perkembangan suami. Namun, suami ditukarkan ke zon kuning tidak lama kemudian. Ketika hampir Maghrib barulah saya dibenarkan pulang.

"Saya sendiri sebenarnya tidak berapa sihat kerana mengalami masalah jantung. Jadi, doktor meminta saya duduk di satu tempat jauh daripada orang ramai kerana bimbang dijangkiti C0V1D," kata Zarina lagi yang resah tidak dapat bertemu suami, tetapi akan menghubungi hospital untuk mengetahui perkembangan terkini suaminya, setiap pagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PERGERAKAN SAYA TERBATAS" - ILYA BUANG HIDAP SAKIT JANTUNG

Memberitahu dirinya disahkan kini menghidap sakit jantung, pelakon dan pelawak, Ilya Buang, 52, berkata, dia mengetahui menghidap penyakit itu sebaik pulang daripada majlis perkahwinan saudaranya di Shah Alam, Selangor pada 14 September lalu. Katanya, sewaktu memandu kereta menuju ke kedai makannya di Bangi, dia berasa sakit dada sebelum tangan kiri dan bahunya lenguh.

"Sebaik mengetahui menghidap penyakit ini, saya hanya mendiamkan diri. Pada ketika itu saya merasakan tiada harapan untuk kembali aktif. Saya sangkakan gastrik kerana pernah berdepan situasi itu sebelum ini. Secara kebetulan saya ternampak papan tanda Hospital Putrajaya lalu bergegas ke sana," katanya.

Menurutnya, sebaik menjalani pemeriksaan di bahagian kecemasan, doktor memberitahu dia disyaki menghidap sakit jantung lalu dimasukkan ke wad selama tiga hari: "Doktor maklumkan saya bernasib baik kerana datang awal dan sekarang bermulalah episod baru dalam kehidupan," katanya yang turut menghidap diabetes dan darah tinggi sejak 10 tahun lalu.

Klik untuk gambar besar

Bekas anggota Senario itu berkata, dia kini tidak memikirkan mengenai jangka hayatnya tetapi apa kebaikan yang boleh dilakukan ketika hayat masih ada: "Buat masa ini pergerakan saya terbatas, malah pihak produksi juga sedia maklum masalah kesihatan ini," jelasnya yang setakat ini melakukan kerja ringan.

Selain sibuk dengan kerjaya seni, Ilya memberitahu faktor sibuk di kedai makannya mungkin penyebab masalah kesihatan: "Setakat ini saya menjalani rawatan susulan di klinik kerajaan dan pada 10 Oktober ini akan menjalani ujian tekanan di Hospital Putrajaya.

"Jika keputusan tidak memuaskan, saya mungkin dirujuk ke Institut Jantung Negara," ujar Ilya yang merupakan bekas peserta Sinaran Pasport Kegemilangan pada 1995 sebelum menyertai kumpulan lawak, Senario pada 1996 dan dia kemudian menyertai Hiro dan Sepahtu dalam Maharaja Lawak Mega pada 2011 dan 2014.

www.myartis.com / Sumber: Haeian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIADA LAGI CAPRICE, KINI DADDYCAP ATAU ARIZ RAMLI - ISTERI KENA 'KACAU' DENGAN 'PENUNGGANG AGAMA'

"Daddycap sebab sekarang saya dah jadi seorang bapa. Bapa kepada Aleesya Sofia dan anak saya pun panggil saya dengan nama itu. Atau kalian boleh panggil saya dengan nama penuh 'Ariz Ramli'. Ini kira nama pentas baharu saya selepas sudah ke fasa perkahwinan. Jadi, tak usah panggil saya Caprice lagi selepas ini. No more," itulah ujar penyanyi dan influencer, Caprice apabila kini mahu dikenali dengan nama baharu iaitu 'Daddycap' atau nama sebenarnya, Ariz Ramli.

Menurut Daddycap lagi, dia membuat keputusan untuk menukar nama selepas mendirikan rumah tangga dan kini sudah bergelar bapa. Bukan itu sahaja, ia juga disebabkan beberapa isu yang tidak dapat dielakkan. Malah, nama Instagram miliknya juga telah ditukar kepada Daddycap.

"Sebenarnya, ada beberapa isu dalaman dengan beberapa perniagaan yang saya usahakan. Kalau perasan, sebab itu Instagram saya sekarang guna nama 'signbycaprice'. Sekarang ini pun, saya dah mula boleh guna akaun Instagram lama tapi nama tidak lagi Caprice. Daddycap mulai sekarang," katanya.

Tak hanya itu, Daddycap juga berkongsi satu cerita berkenaan isterinya, Farrah Inalis atau Elis yang pernah menjadi mangsa gangguan 'penunggang agama' gatal yang sering menghubunginya dan bertanya tentang hal peribadi ketika wanita itu sedang menguruskan urusan pernikahan sebelum mereka disatukan.

Klik untuk gambar besar

"Waktu itu, kami memang rancang nak kahwin dah. (Semasa persiapan itu) Elis ada beritahu saya, seorang kakitangan jabatan agama melakukan perkara tidak senonoh. Kakitangan itu 'kacau' Elis, tanya macam-macam soalan yang tidak sepatutnya menerusi WhatsApp secara peribadi.

"Kalau dia tahu bakal suami wanita yang diganggunya adalah saya, dia takkan buat semua itu. Saya cakap dengan Elis, saya nak pergi gegar pejabat dia. Tarik dia keluar, lempang dan bogelkan dia. Pasang kamera, biar dia tahu langit itu tinggi atau rendah," dedahnya.

Sementara itu, Daddycap yang bernikah dengan wanita berasal dari Kelantan yang juga merupakan ibu tunggal anak satu itu memberitahu yang dia ada menyimpan hasrat yang cukup besar iaitu mahu masuk parlimen dan menjadi ahli politik suatu hari nanti.

"Ya, Insya-Allah tapi bukan sekarang. Mungkin 2030. Apa yang kita lalui selama ini terutamanya berkenaan permasalahan korupsi, misi kemanusiaan di Gaza, Palestin dan sebagainya, saya dah lihat banyak perkara tak munasabah. Kalau saya berhenti sekarang, memang tidak akan pergi ke mana-mana.

"Kalau saya ada peluang masuk Parlimen Malaysia, bentang isu macam-macam, Insya-Allah apa yang dibentangkan akan beri kesan kepada orang ramai terutama yang muda. Sejujurnya, saya buat semua ini untuk generasi muda negara ini. Untuk waris kita yang akan datang.

"Saya ada anak usia lima tahun dan saya nak pastikan dia membesar di tanah Malaysia yang lebih baik. Cara terbaik untuk menggerakkan negara ke hadapan adalah dengan melibatkan diri dalam politik, masuk Parlimen dan mula buat perubahan di dalamnya," tuturnya.

Sumber: Kosmo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


USIA 50 UNDUR DIRI - RAMLAH RAM AKUI HASRAT ITU HANYA PENDAM DALAM HATI

Penyanyi Ramlah Ram yang sudah lebih 35 tahun dalam industri itu mengakui pernah terfikir untuk bersara daripada dunia nyanyian ketika usianya mencecah 50 tahun, namun hasrat tersebut hanya terpendam di hati kerana minatnya dalam dunia muzik.

"Sebenarnya saya tak berani nak cakap sampai bila akan terus menyanyi. Sebab dahulu, saya pernah juga terfikir nak berhenti menyanyi apabila umur dah 50 tahun. Tapi kadang-kadang apa yang kita rancang hanya dalam hati saja.

"Saya pun tak pernah keluarkan statement bila akan berhenti menyanyi. Takut nanti bila kita cakap nak berhenti, tapi tak jadi pun. Tengok la... Insya-Allah nanti satu ketika mungkin saya rasa dah tak nak menyanyi, saya akan berhenti," kata Ramlah.

Dalam pada itu, Ramlah, 56, yang kini muncul dengan lagu terbaharu berjudul 'Aku Ubatinya Lagi' ini mengakui agak sukar untuk melancarkan sesebuah karya dalam tempoh Perintah Kawalan Pergerakan (PKP). Lagu tersebut merupakan ciptaan sepenuhnya komposer terkenal Ajai dan sudah dirakam sejak PKP tahun lalu iaitu sekitar awal Mac 2020.

Klik untuk gambar besar

Biarpun begitu, penyanyi lagu 'Diam-Diam Jatuh Cinta' dan 'Kau Kunci Cintaku Dalam Hatimu' itu terpaksa meneruskan perancangan memandangkan tempoh lanjutan PKP tetap berterusan.

"Sebelum ini pun lagu saya keluar dalam tempoh PKP juga. Jadi, tak boleh nak fikir masa PKP ni sesuai atau tidak keluar lagu. Ikutkan memang sukar nak keluarkan lagu waktu ini... daripada segi promosi jadi terbatas sebab kita tak boleh buat macam-macam.

"Tapi kalau kita tunggu, sampai bila tak boleh nak keluar lagu. Lagu ini dah siap sejak PKP tahun lalu tapi lambat sikit keluar sebab saya keluarkan lagu lain dahulu," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SARI YANTI TERIMA HADIAH JAM DARIPADA JEP - NETIZEN DEDAH HARGA RATUSAN RIBU RINGGIT

"Alhamdulillah. Anniversary gift came early 😍. Thank you Sayang. Semoga Allah swt merahmati ikatan kita sampai syurga ❤ @jepsepahtu 🤲," tulis pelakon Sari Yanti apabila menerima hadiah jam tangan baru-baru ini daripada suami tercinta, pelawak dan penyampai radio, Jep Sepahtu, sempena ulang tahun perkahwinan yang genap lima tahun pada 25 Februari ini.

Menurut Sari, hadiah diterimanya itu lebih awal dari tarikh sepatutnya serta mengucapkan terima kasih di atas hadiah istimewa itu. Lebih menjadi perhatian, Sari turut memuat naik gambar menerima hadiah seutas jam tangan mewah dari jenama Franck Muller.

Perkongsian Sari itu mendapat pelbagai reaksi daripada netizen yang meluahkan rasa syukur serta ramai mendoakan agar perkahwinan mereka kekal hingga ke akhir hayat.

Klik untuk gambar besar

Namun, diruangan komen ada beberapa netizen melakukan carian harga jam tangan berkenaan serta mendedahkan ianya berharga ratusan ribu ringgit.

Untuk makluman, Sari dan Jep mendirikan rumah tangga pada  25 Februari 2017 dan dikurniakan tiga orang cahaya mata. Sari juga mempunyai dua cahaya mata lelaki hasil perkahwinan terdahulu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 JAWAPAN KHAIRUL FAHMI...

Berikut adalah 10 jawapan Khairul Fahmi mengapa dia memutuskan pertunangan dengan Elia. Malah jawapan ini juga sebagai membalas tuduhan yang dilemparkan kepadanya di media. Bagaimanapun, soal siapa benar atau siapa salah hanya Allah sahaja yang mengetahuinya. Bak kata orang: bangkai gajah yang disorok bawah karpet, pasti akan berbau jua..!1. Keputusan Nekad Putus Tunang“Sebenarnya keputusan saya mahu putuskan tali pertunangan dengan Elia, bukanlah keputusan yang dibuat secara terburu-buru. Saya sendiri sudah pun berbincang dengan keluarga saya. Malah, saya sendiri ada menghubungi Elia untuk berbincangkan tentang keputusan penting ini.Namun, Elia seakan tidak memberikan sebarang kata-kata sama ada mahu atau tidak. Dia memberikan tanda tanya kepada saya. Terpulanglah jikalau dia mengatakan saya tidak ada berbincang dengannya.Insya Allah, dalam masa terdekat ini keluarga saya akan datang berjumpa dengan keluarga dia untuk mengesahkan perkara ini dengan lebih rasmi. Apapun, saya memohon maaf andaikata keputusan ini menyinggung hati banyak pihak. Saya merasakan ini adalah keputusan yang terbaik buat Elia, saya, keluarga dan sesiapa saja yang terlibat secara langsung atau tidak.2. Tiada Kena Mengena Orang KetigaSudah pun saya jelaskan sebelum ini, keputusan putus tunang tiada kena mengena dengan orang ketiga. Apatah lagi dengan wanita yang bernama Dahlia itu. Saya mengaku memang saya berkawan dengan Dahlia. Namun hubungan saya tidak lebih sebagai abang dan adik. Lagi pun, Dahlia adalah kawan sekampung saya. Umur dia baru saja 18 tahun. Saya pun rapat dengan famili Dahlia dan menganggap mereka sebagai keluarga angkat.Minta maaf semua kerana saya tak boleh nak jelaskan lebih panjang tentang kes orang ketiga ini. Saya takut, jika makin saya buka mulut perkara yang tidak sepatutnya diketahui umum tersebar tanpa pengetahuan saya. Malah, saya tak mahu orang berprasangka buruk lagi terhadap kami berdua. Cukuplah sampai di sini saja. Saya tak mahu aibkan orang. Biarlah saya telan sendiri kepahitan yang menghantui diri saya ini. Apapun, saya berterima kasih kepada pihak yang mengambil berat tentang diri saya terutama sekali pihak media.”3. Tuduhan Dirinya Sebagai Kaki Perempuan“Sebaik saja saya mendengar dakwaan tentang saya ni kaki perempuan, saya nak tergelak dan tertanya-tanya bagaimana cerita sebegini boleh tersebar. Setiap hari, jadual saya sibuk dengan latihan bola sepak sehinggakan saya tiada masa untuk bersosial bersama dengan rakan-rakan rapat. Sampaikan saya tiada masa untuk pulang ke kampung. Malah, bila saya diberikan cuti, saya lebih gemar pulang ke kampung dan berehat bersama keluarga di Kelantan.Tentang gambar-gambar saya dengan perempuan yang tersebar itu, saya hanya boleh cakap, ada antara wanita dalam gambar itu saya sendiri tak kenal siapa namanya melainkan dia adalah kawan saya. Saya cuma tahu wanita-wanita itu adalah peminat saya yang menyokong karier saya sebagai penjaga gol kebangsaan.Saya boleh mengaku, adakala saya keluar dengan teman perempuan lain selain Elia tetapi waktu itu saya keluar beramai-ramai bersama kawan saya yang lain. Mungkin, jika ada orang ternampak saya keluar berdua saja kerana waktu itu kawan saya yang datang bersama pergi ke tempat lain. Jadi, ia secara kebetulan saja. Apapun, salah ke saya ni nak keluarga berbual dengan perempuan. Sebagai umat Islam, saya tahu batas pergaulan lelaki dan perempuan.4. Isu facebookDisebabkan terlalu sibuk, saya sendiri tiada masa untuk mengemas kini facebook saya. Untuk pengetahuan semua, sekarang ini facebook saya tidak lagi diaktifkan bukanlah kerana saya. Saya sendiri tak tahu akaun saya sudah tiada lagi. Apa yang saya tahu, akaun Facebook saya sudah pun dihacked.Jadi, saya minta kepada semua penyokong saya, agar jangan terlalu mempercayai apa yang tertulis di ruangan facebook itu. Sekarang ini, saya masih belum berkesempatan untuk membuat akaun baru. Insya-Allah, bila masa sesuai, saya akan mewar-warkan pada semua tentang akaun facebook saya yang baru.5. Tidak Menjawab Panggilan Telefon Dari EliaSaya tidak pernah sekali pun mengelak panggilan telefon dari Elia. Mungkin jua, masa dia menelefon saya waktu itu, saya sedang sibuk dengan latihan dan perbincangan. Terus-terang, komitmen saya makin besar. Mungkin, apa yang Elia sampaikan itu adalah salah faham saja. Sebelum saya membuat keputusan menghubungi media Jumaat lalu (29 Julai 2011), saya memang ada menelefonnya.6. Campurtangan Pihak KeluargaUntuk memilih siapakah yang bakal menjadi suri dalam hidup kita perlulah menitik beratkan banyak perkara. Jadi, saya tidak boleh pentingkan diri sendiri. Sungguhpun saya dah berkahwin nanti, sebagai lelaki, tanggungjawab saya lebih besar pada keluarga.Memang benar, apa yang berlaku sebelum ini ada melibatkan campurtangan dari kedua-dua belah pihak. Namun, biarlah saya seorang saja yang tahu. Sekali lagi, saya tak mahu mengaibkan orang lain. Saya hanya mampu melafazkan terima kasih kerana mereka sangat mengambil berat tentang saya.7. Berpegang-tangan, berikan kasut dan kereta lama kepada DahliaSemua tuduhan ini adalah fitnah semata-mata. Saya tidak pernah membuat semua perkara ini. Malah, saya bukanlah kekasih baru Dahlia atau pun Sugar Daddy kepada Dahlia. Saya tidak pernah membelikannya kasut baru. Malah, saya sendiri tak ada pun memberikan kereta lama saya pada Dahlia. Kereta itu ada pada kakak saya dan kereta tersebut adalah kereta lama saya sebelum saya beli kereta baru. Kereta itu pun atas nama kakak saya bukan saya.8. Sudah Lupa DiriSebagai hamba Allah, kita tak boleh lari dari melakukan kesilapan. Jika benar orang mendakwa dan lihat saya ni sudah lupa diri, saya minta maaf. Namun, sebagai manusia yang ada pendirian, saya rasa saya masih lagi Apex yang dulu. Insan dicipta tidak sempurna. Adakala manusia tidak sedar adakah perkara itu benar atau pun salah. Kadang-kala perkara itu benar bagi saya tetapi tidak bagi orang lain.Apa yang saya tahu, saya bukan Apex yang dulu sebab kini ramai yang yang mual kenali diri saya. Saya tahu ini adalah tanggungjawab yang diberikan kepada saya. InsyaAllah, saya akan pikul tanggungjawab ini dengan sebaiknya. Namun, saya tahu bukan mudah nak puaskan hati semua orang. Apa yang saya boleh lakukan, hanya melakukan sesuatu yang boleh mengharumkan nama negara ke peringkat lebih tinggi.9. Gila Glamor dan Cari Publisiti MurahanSaya bukan gila glamor dan cari publisiti murahan. Apa yang saya peroleh sekarang ini adalah hasil penghormatan ikhlas dari anda semua. Saya tak pernah pun terhegeh-hegeh untuk cari populariti. Saya hanya laksanakan tugasan saya sebagai penjaga gol kebangsaan.Keputusan putus tunang ini pun diberitahu media kerana saya tahu, media adalah orang terdekat yang boleh memberitahu kepada semua orang cerita sebenar saya. Saya mahu berlaku adil pada diri saya, keluarga saya, keluarga Elia dan semua penyokong saya.10. Memohon MaafSaya masih belum berjaya lagi. Saya masih lagi berusaha untuk menjadi terbaik. Kalau boleh saya mahu cipta sejarah baru. Apapun, saya tidak akan lokek untuk meminta maaf andaikata perkara yang berbangkit ini datang dari kesilapan saya. Mungkin, waktu itu saya tak sedar apa yang saya katakan sebelum ini membuatkan hati orang lain terluka. Saya hanya mampu meminta maaf. Tak kisahlah sebesar zarah seseorang itu melakukan kesalahan, sebagai makhluk yang dicipta Allah, meminta maaf adalah jalan terbaik.Saya harap, semua dapat terima dengan segala penjelasan ini.Selepas ini, saya mahu terus berbakti kepada negara dan mahu lebih fokus pada karier. Namun, saya tahu saya tak boleh lari dari berkongsi kisah peribadi saya. Insya-Allah, jika perlu saya akan berkongsi. Kepada pihak media yang lain, saya mohon maaf kerana tidak dapat memberikan kerjasama. Saya terharu dengan keprihatinan anda semua. Saya tahu, anda semua hanya melakukan tugasan anda. Kalau saya ditempat anda, mungkin jua saya melakukan perkara yang sama. Sekali lagi, saya minta maaf kepada semua dan terima kasih kerana menyokong saya tanpa putus..


AKUI LAGU SAFIEY ILIAS SEDAP - NETIZEN RASA 'BERSALAH'

Nampaknya seperti sudah menjadi trend apabila pengasas produk di Malaysia mengeluarkan lagu mereka sendiri dan ia bermula dengan Datuk Seri Vida dengan lagu 'I Am Me' kemudian Datuk Seri Aliff Syukri dan Nur Sajat dengan lagu viral mereka, 'Bobo Dimana'.

Tidak mahu ketinggalan, jutawan kosmetik Safiey Illias juga mahu mengeluarkan single pertamanya berjudul 'Syinta Gila'. Berbeza dengan usahawan kosmetik lain, lagu nyanyian Safiey ini mendapat sambutan luar jangkaan dan disukai ramai.

Rata-rata yang sudah mendengar lagu tersebut memuji rentak lagu itu yang 'catchy', namun pada masa yang sama timbul rasa bersalah kerana bimbang dikatakan menyokong golongan LGBT. Ada juga berpendapat lagu Safiey itu lagi sedap berbanding lagu 'Bobo Dimana'.

Klik untuk gambar besar

Tidak kurang juga ada yang mengatakan lagu tersebut sedap tetapi mengapa ianya dinyanyikan oleh Safiey. Ada juga berharap ada penyanyi wanita yang akan menyanyikan lagi tersebut.

Lagu 'Syinta Gila' merupakan hasil ciptaan penyanyi Indonesia, Ressa Herlambang yang terkenal dengan lagu Menyesal. Rasanya ramai yang dah dengar lagu ni terus melekat dalam kepala, lagi-lagi part chorus.

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MAAFKAN SAYA BELUM ADA REZEKI BAGI AWAK ZURIAT..." - ISTERI ACHEY REDA RAWATAN IVF TAK BERJAYA, AKAN USAHA SEHINGGA HUJUNG NYAWA

"Syukur Alhamdulillah... REDHA... 🤲🤲... @anne_achey._ please comeback stronger 🙏," demikianlah tulis pelawak Achey menerusi laman Instagram miliknya dimana dia memaklumkan proses rawatan persenyawaan in-vitro atau In Vitro Fertilisation (IVF) tidak berjaya selepas menjalani proses memasukkan embrio matang ke dalam sistem peranakan pada awal Disember ini.

Achey, 36, berkongsikan mengenai perkara itu serta reda belum lagi dikurniakan rezeki cahaya serta berharap isterinya, Nor Hasanah Yahaya atau lebih mesra disapa Anne, 32, terus kuat. Melihat pada video yang dikongsikan, Achey sedang menenangkan isterinya yang duduk di atas kerusi roda selepas menerima perkhabaran tersebut.

Perkongsian Achey atau nama sebenarnya Mohd Nasir Hamzah itu mendapat pelbagai reaksi daripada pengguna laman sosial termasuk rakan artis yang berharap pasangan itu terus sabar dan kembali kuat serta tidak putus asa.

Sementara itu, Hasanah yang reda menerima keputusan itu memohon maaf kepada suaminya kerana masih belum mampu memberikan zuriat, namun dia tidak berputus asa dan akan berusaha melahirkan zuriat.

Klik untuk gambar besar

Dalam pada itu, Hasanah turut menghargai segala pengorbanan yang dilakukan Achey yang banyak memberikan kekuatan serta membantunya menguruskan rumah tangga. Kata Hasanah lagi, Achey merupakan sumber kekuatan dan seorang suami yang bertanggungjawab kerana menjaganya ketika sakit.

"17/12/2022 RESULTS TEST IVF NEGATIVE 😢. Kita usaha, Allah menentukan... Mungkin belum ada rezeki untuk kita... Kakak sabar ya, InsyaAllah ada rezekinya nanti... 😢😢😭😢 kalau kakak sedih, mama dengan ayah 10x lagi sedih.... Mama sayang awak dan ayah awak @acheykintangkintung.

"Terima kasih by, selama ni menjadi tulang belakang saya... banyak bagi kekuatan pada saya, jaga saya, jaga anak... bahagikan masa awak, kerja dan kami terima kasih banyak-banyak... Jaga saya time sakit... Saya hargai sangat2...

"Maafkan saya belum ada rezeki untuk saya bagi awak zuriat 😭... InsyaAllah saya akan usaha sehingga hujung nyawa saya... saya sayang awak @acheykintangkintung 😢❤😭," tutur Hasanah di Instagram dengan memuat naik sebuah video.

Pada Ogos lalu, Achey dan isteirnya berkongsikan berita bahawa mereka sedang mencuba melakukan rawatan persenyawaan in-vitro (IVF) dalam usaha mereka untuk mendapatkan zuriat selepas 11 tahun berkahwin.

Untuk makluman, Achey mendirikan rumah tangga dengan Hasanah sejak 11 tahun lalu iaitu pada 2011. Pasangan itu mengambil seorang anak angkat, Tiara Zinnirah pada Mei 2018 yang kini berusia empat tahun.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIGA KALI LALUI FASA CERAI - TOM GV9 TAK TERFIKIR CARI PENGGANTI, BIMBANG ANAK TERABAI

Peserta Gegar Vaganza musim kesembilan (GV9), penyanyi Tom enggan membuka kembali hati untuk menerima kehadiran seorang lelaki dalam hidupnya, selepas tiga kali melalui fasa kegagalan dalam rumah tangga sebelum ini.

Menurut Tom atau nama sebenarnya Raja Farah Afzal Raja Ikram, 36, berkata, pengalaman sebelum ini menjadikan dia lebih berhati-hati dalam mencari pasangan dan kini memberi fokus kepada membesarkan dua cahaya matanya.

"Saya lalui perkara yang membuatkan diri ini kecewa. Jadi untuk buka hati kembali menerima kehadiran lelaki rasanya belum lagi. Saya seronok hidup single sekarang ini. Sejak usia muda jarang saya tidak ada kekasih, rasanya paling lama sebulan sahaja single.

"Saya sayangkan hubungan dengan semua bekas suami sebelum ini. Bagaimanapun hubungan kami tidak panjang. Namun Allah kurniakan anak-anak sebagai pengganti. Itulah yang akan saya jaga sampai bila-bila," ujarnya yang dipetik sebagai berkata kepada mStar.

Tom mengakui cinta lelaki adalah kelemahannya dan disebabkan itu dia bimbang jika apa yang pernah berlaku sebelum ini kembali berulang sehingga dia boleh mengabaikan tanggungjawab terhadap anak-anak.

Klik untuk gambar besar

Dalam masa sama, Tom juga memberitahu sekarang ini ada beberapa lelaki yang cuba untuk mendekatinya namun ditolak secara baik.

"Kalau ada pasangan saya akan sayang orang itu lebih daripada diri sendiri. Kelemahan saya adalah lelaki yang selalu dekat dengan saya. Jadi saya takut jika kembali bercinta, saya akan abaikan kepentingan sendiri dan anak-anak.

"Ada juga beberapa lelaki yang cuba hendak kenal dekat, namun sekarang saya lebih fokus menjaga anak-anak. Sebab itu saya cuba elak cinta lelaki," jelasnya.

Untuk makluman, Tom pertama kali mendirikan rumah tangga pada usia 21 tahun dan sejak itu dia sudah berkahwin dengan tiga orang lelaki dalam tempoh lapan tahun.

Hasil daripada kesemua perkahwinan, Tom memiliki tiga orang cahaya mata, namun hanya dua orang anak hasil perkahwinan ketiga sahaja di bawah jagaannya.

Sementara itu, bercakap tentang persembahan di pentas GV9 yang sering mendapat kedudukan terbawah, Tom berkata dia tetap bersyukur diberi peluang kekal bersaing dalam program tersebut.

"Mungkin sebab dari awal asyik berada di kedudukan bawah, saya sudah rasa biasa dan tidak pernah kecewa. Apa yang penting adalah masih bertahan dan dapat ke minggu seterusnya.

"Pada setiap minggu saya sudah memberikan yang terbaik, namun masih belum keluar semua ‘taring’ lagi. Saya harap akan bertahan untuk sampaikan lagu pilihan yang sememangnya saya mahukan," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KID SUKAR PADAM KENANGAN 30 TAHUN BERSAMA ARWAH ISTERI

"Kami sudah lama hidup bersama. Anak sulung pun kini sudah berusia 26 tahun, manakala, anak bongsu bakal menduduki Sijil Pelajaran Malaysia (SPM), tidak lama lagi. Jadi, sudah tentu pemergian arwah isteri satu kehilangan besar dan memberi impak kepada saya dan anak.

"Arwah banyak berkorban dan membantu dalam kerja penghasilan video muzik dan saluran YouTube kerana kepakarannya sebagai pereka grafik kanan selama 18 tahun di sebuah stesen televisyen.

"Kami amat memahami satu sama lain. Sampai satu tahap, saya tidak perlu menceritakan masalah, tetapi, arwah sendiri dapat hidu sekiranya berdepan kesulitan. Jika berada di mana-mana, hanya menerusi gerak mata arwah sudah tahu jika saya hendak beransur pulang. Begitulah istimewa arwah isteri," kata pemain gitar kumpulan rock 'otai' Search, Kid, 54.

Separuh jiwa Kid bagaikan terbang melayang pada saat pemergian isterinya, Allahyarham Noraznin Yusof, 55, pada 29 November, tahun lalu. Masakan tidak, hampir 30 tahun hidup bersama, berkongsi suka dan duka, namun, dalam sekelip mata arwah Noraznin meninggalkannya dan dua cahaya mata, Deanda dan Aaqil Naquidean.

Biarpun zahirnya kelihatan kuat, namun, sukar buat Kid atau nama sebenarnya, Hamzah Mohammed Taib memadamkan segala kenangan bersama arwah isteri. Bukan sekadar bergelar seorang isteri, malah, arwah juga tulang belakang yang sentiasa menyokong perjalanan kerjaya seni Kid.

Kongsi Kid, dia tidak menyerah kalah, sebaliknya, nekad mencari penawar buat arwah isteri ketika disahkan menghidap kanser. Malah, katanya, dia bersama arwah tekad berjuang hingga ke nafas terakhir.

"Alhamdulillah, Allah beri kesempatan selama setahun kepada saya untuk menjaga isteri. Saya bersyukur dapat berada di sisi arwah pada saat menghembuskan nafas terakhir. Sebelum pemergian arwah, saya sempat mengajak dua anak menjenguknya.

"Kami berada di hospital kira-kira jam 12 tengah malam dan menghabiskan masa bersama arwah selama lebih dua jam. Saya dan anak pulang jam 3.30 pagi. Namun, sejam kemudian, saya menerima panggilan telefon dari hospital memaklumkan isteri sedang nazak," katanya yang ditemui pada majlis pengumuman barisan baharu kumpulan Search, baru-baru ini.

Katanya, sebaik sampai, dia terus mengucup dahi dan memegang tangannya seperti kebiasaan yang dilakukan. Ditanya apakah pesanan terakhir ditinggalkan, Kid berkata, arwah berpesan agar menjaga anak dengan baik.

"Saya bisikkan kalimah syahadah dan katakan padanya, saya sudah memaafkan segala dosanya sama ada diketahui mahupun tidak. Saya turut memohon maaf kepadanya, arwah akhirnya pergi dengan tenang.

"Sewaktu arwah sedang sakit, dia sering berpesan agar saya menjaga anak dengan baik. Sepanjang sakit, saya selalu sedapkan hati dengan mengatakan saya akan pergi dahulu kerana tidak mahu arwah risau, walaupun saya tahu peluangnya hidup amat tipis.

"Apapun, saya bersyukur sempat menjaga dan berkhidmat untuk arwah. Sepanjang isteri sakit, saya tiada mood untuk buat apa-apa kerana ingin memberi sepenuh tumpuan kepadanya," kata Kid.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU PEGANG TANGAN FARID KAMIL - NORA DANISH ANGGAP SATU PENGAJARAN

Akan lebih berhati-hati bila bersama dengan suami orang!

Demikian luahan Nora Danish, 33, yang baru-baru ini menimbulkan kekecohan gara-gara berpegang tangan dengan suami Diana Danielle, iaitu Farid Kamil. Semuanya bermula apabila Nora memuat naik foto tersebut di Instagtamnya bagi mempromosikan filem 'Pengantin Malam' sehingga Diana menegurnya.

"Selepas ini saya akan lebih berhati-hati apabila bekerjasama dengan pelakon lelaki yang berstatus suami orang.

"Mungkin perkara ini akan menjadi pengajaran buat diri saya sendiri," ujarnya dipetik sebagai berkata.

"Bagi saya perkara ini sudah menjadi lumrah dalam dunia seni  dan saya harus terima perkara itu sebagai dugaan pada diri.

"Bagaimanapun saya ada keluarga untuk memberi semangat pada saya. Mungkin orang nampak saya seorang yang kuat tetapi sebagai wanita, hati saya mudah terguris dengan isu-isu negatif seperti ini," tambahnya.

Untuk info, isu ini menjadi panas apabila Diana meluahkan perasaan tidak puas hati dalam Instagram miliknya. Dia seolah menyindir seorang artis yang memegang tangan suaminya ketika bergambar untuk mempromosikan sebuah filem.

Gambar (kiri) yang menjadi kemarahan Diana

Meskipun tidak menyebut siapakah individu itu, namun ramai pihak dapat mengagak artis yang diperkatakan adalah Nora Danish.

Bagaimanapun, ada juga segelintir pihak yang menganggap tindakan Diana itu tidak matang dan kebudak-budakan.

Malah kelmarin, Farid Kamil selaku suami memohon semua pihak memaafkan Diana diatas tindakan isterinya itu.

"Saya berharap perkara tersebut dapat dimaafkan. Maafkanlah dia dengan tindakannya yang melampirkan status sebegitu rupa. Sebenarnya itu adalah isu biasa", jelas Farid mempertahankan Diana.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


LEONA BELAJAR DI LUAR NEGARA 3 TAHUN - AZHAR SULAIMAN TAK SEDIH: "BALIK DENGAN IMAGE BARU... UK KAN SEJUK"

"3 tahun tak lama dan cukup masa untuk Leona balik dengan Image baru.... UK kan sejuk..... hahahahaa," seloroh pelakon Azhar Sulaiman yang berharap supaya anak gadisnya, Kasih Iris Leona akan tampil dengan imej baru dalam tempoh tiga tahun memandangkan cuaca di United Kingdom (UK) sana sejuk.

Umum mengetahui, Leona sudah pun berlepas ke UK untuk menyambung pengajian di sana. Malah, Leona berkongsikan videonya menangis-nangis kerana tidak bersedia untuk meninggalkan Malaysia.

Sementara itu, menerusi satu perkongsian di Facebook, bapa kepada personaliti media sosial itu ada berkongsikan momen perpisahan dengan Leona dan seorang lagi anaknya iaitu Andika Rees Pahamin.

Difahamkan, Leona akan mengambil jurusan pengurusan manakala kembarnya itu pula akan mendalami ilmu Undang-undang Maritim.

Klik untuk gambar besar

Dalam pada itu, Azhar menerusi satu entri lain turut menitipkan pesanan kepada anak-anaknya itu supaya rajin belajar serta tidak meninggalkan solat. Ujarnya lagi, dia tidak sedih anak-anaknya belajar di luar negara kerana mereka sudah biasa menggembara.

Namun apa yang lebih menjadi perhatian, Azhar berharap supaya anaknya itu akan tampil dengan imej baru dalam tempoh tiga tahun memandangkan cuaca di sana sejuk.

"Mami tak rasa sedih sangat mungkin sebab dorang dari kecik dah biasa travelled all over the world sebab sertai event Jamboree Pengakap / Girl Guides Dunia," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU FOTO SEKSI & SEKAT IG - ISTERI HAFIZ HAMIDUN TAMPIL JELASKAN

Nama isteri kepada panyanyi Hafiz Hamidun iaitu Joy Revfa tiba-tiba hangat diperkatakan selepas memuatnaik foto yang didakwa netizen sebagai kurang sesuai dengan imej wanita bertudung di akaun Instagramnya.

Gara-gara itu, foto yang dimuatnaik Joyrevfa pada Ahad lalu untuk tujuan mempromosi produknya dikecam teruk oleh netizen.

Rata-ratanya berpendapat pakaian dikenakan Joyrevfa tidak sesuai dan seksi kerana ia seolah-olah menampakkan bahagian dada walaupun dia memakai anak baju berwarna kulit.

Untuk menjelaskan tentang perkara tersebut, Joy revfa atau nama sebenarnya Sti Arifah Amin tampil dengan sebuah kenyataan.

Sementara itu, pengasas kosmetik Merve ini meluahkan rasa kesal di laman Facebooknya terhadap pihak yang mendakwa dia menyekat akaun Instagram (IG) suaminya.

Klik untuk gambar besar

Menerusi sebuah entri, Joy turut mendakwa perkara tersebut merupakan fitnah terhadap dirinya dan meminta dikemukakan bukti sekiranya benar dia menyekat akaun IG Hafiz.

Dia turut memberitahu akan mengambil tindakan saman terhadap fitnah yang dilemparkan terhadap dirinya itu.

Terdahulu, Hafiz ketika ditanya tentang kontroversi tersebut memberitahu tidak tahu menahu tentang gambar seksi isterinya seperti yang diperkatakan netizen.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


DIAJAK KAHWIN, MESEJ LUCAH  - ZARINA BENGANG, GELAR BIAWAK HIDUP

Pelakon, usahawan dan selebriti media sosial iaitu Zarina Anjoulie Lavocah sering kali menerima mesej dan serta komen berbaur lucah dan nampaknya kini terus 'dihujani' mesej sebegitu daripada individu tidak dikenali.

Zarina atau lebih mesra disapa Anju telah memuat naik beberapa mesej diterima oleh seorang lelaki menerusi laman Instagram miliknya baru-baru ini.

Antara mesej tersebut memaparkan lelaki berkenaan cuba mengajak Anju untuk berkahwin. Pada masa  sama, lelaki itu turut menghantar beberapa mesej berbaur lucah dan tidak senonoh: "Salam, Zarina kahwin dengan I nak," antara mesej berkenaan.

Bengang dengan perbuatan tersebut, Anju menggelar lelaki tersebut sebagai 'biawak hidup': "Ni memang stok biawak hidup duduk rumah nak bini bela lepas tu mesej DM semua perempuan," katanya pada posting berkenaan.

Meninjau pada ruangan komen, rata-rata netizen menempelak tindakan lelaki berkenaan yang disifatkan sebagai kurang ajar.

Anju sebelum ini menerima mesej tidak senonoh yang cuba menjadikannya sebagai 'sugar mummy'. Jelas Anju, dia tidak faham dengan masalah budak sekarang yang malas bekerja sebaliknya lebih suka untuk cari jalan mudah.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - CHERYL SAMAD SELAMAT LAHIRKAN BABY KEDUA

Tahniah kami ucapkan buat pengacara, pelakon dan penyanyi Cheryl Samad yang telah selamat melahirkan baby keduanya baru-baru ini.

Melalui hashtag di laman Instagram Cheryl, anak perempuan keduanya itu kini berusia 2 minggu.

"Welcome into our lives little girl. Mummy, Daddy and your big sister Stella are so so happy to have you at home with us," ujar Cheryl di laman IGnya.

Cheryl dan suaminya, Ng Ping Ho sebelum ini mempunyai seorang anak perempuan yang bernama Stella yang kini berusia dua tahun lebih.

Semoga kehadiran cahaya mata baru ini akan memurahkan lagi rezeki dan menambahkan sinar kebahagiaan dalam hidup mereka sekeluarga.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DIKATA MUKA ANAK TAK SAMA, DISURUH BUAT UJIAN DNA - RYZAL BENGANG, MAHU SAMAN NETIZEN?

"Nak kira macam mana ya? Kalau lapor SKMM tak berkesan, kita hantar surat cinta peguam," tulis personaliti media sosial DurianKimchi, Ryzal Ibrahim yang meluahkan rasa bengang apabila seorang netizen memintanya untuk membuat ujian DNA terhadap anak perempuannya, Rina.

Berkongsikan komen netizen itu di Insta Story, individu tersebut mengatakan wajah bayi berusia tiga bulan itu langsung tidak sama dengannya. Tidak hanya berdiam diri, Ryzal berkata dia mungkin akan mengambil tindakan undang-undang memandangkan mungkin kurang berkesan jika perkara itu dilaporkan kepada pihak Suruhanjaya Komunikasi dan Multimedia Malaysia (SKMM).

Sementara itu, dalam satu lagi perkongsian, Ryzal menyifatkan kenyataan tersebut adalah fitnah dan memaklumkan berjaya menjejaki lokasi individu berkenaan.

Klik untuk gambar besar

"Dia fitnah anak saya perlu buat DNA atau dalam erti kata lain, anak orang lain bukan anak saya. Tak perlu sembunyi nama, kami dapat URL profile sudah cukup untuk jejak lokasi," katanya.

Untuk makluman, Ryzal berkahwin dengan wanita warga Korea Selatan yang dikenali sebagai Maryam You Narae pada 15 Ogos 2019. Pasangan itu juga baru menimang cahaya mata sulung diberi nama Rina pada pada Oktober tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUAT KEJUTAN PADA IBU - RITA RUDAINI BAWA ANAK-ANAK PULANG KE KAMPUNG, LEPAS RINDU DENGAN CUCU

Pelakon Rita Rudaini baru-baru ini telah membuat kejutan pada ibunya, Basariah Ibrahim apabila pulang ke kampung halaman di Kangar, Perlis bersama dua anaknya, Airit Rayyan Rizqin, 13, dan Airit Qaqa Arjuna, 11, bagi menyambut Aidilfitri.

Rita berkata, dia tidak memaklumkan kepada ibunya yang dia akan pulang beraya selepas kelonggaran diberikan pada seluruh rakyat Malaysia bermula 1 April lalu termasuk pulang ke kampung.

Ujar Rita, itu adalah detik manis buat dirinya dan anak-anak apatah lagi selepas dua tahun tidak berjumpa ibunya ekoran pelaksanaan Perintah Kawalan Pergerakan (PKP).

"Alhamdulillah, dapat mama lepaskan rindu dengan dua cucunya. Sebelum ni mama cakap dia rindu sangat pada cucunya (Rayyan dan Arjuna) sebab sudah dua tahun tak jumpa. Memandangkan sudah ada kelonggaran, dengan harapan saya pulang kampung dan sambut hari raya bersama.

Klik untuk gambar besar

"Mama tak tahu pun saya nak balik. Saya sengaja tak cakap sebab nak buat kejutan untuknya. Dengan anak-anak pun saya tak cakap nak balik kampung. Mereka ingat kami nak pergi bercuti. Apabila sampai di kampung, masing-masing terkejut. Saya tengok mama 'happy' sangat," tuturnya.

Berkongsi sambutan Aidilfitri tahun ini, Rita atau nama sebenarnya Rita Rudaini Mokhtar, 46, berkata, seperti biasa dia meraikannya secara bersederhana.

"Sambutan Aidilfitri saya dan anak-anak sederhana saja seperti tahun sebelumnya. Lagipun mereka sudah besar jadi tak adalah nak kelam-kabut. Masing-masing dah pandai urus diri sendiri.

"Cuma apabila pulang kampung kemeriahan lebih pada nak menyediakan juadah raya. Kali ini istimewa sikit sebab dapat berkumpul semula dengan adik beradik yang sudah dua tahun tak jumpa," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKAS PA DEDAH SIKAP SEBENAR - MAK WAN LATAH TAMPIL NAFI, PERBUATAN SYIRIK ITU HANYA LAKONAN

Nama pelakon Mak Wan Latah baru-baru ini hangat diperkatakan selepas seorang individu mendakwa dirinya bekas pengurus peribadi (PA) Mak Wan Latah memuat naik video di aplikasi TikTok miliknya. Menerusi video dikongsikan, bekas pengurus peribadi dikenali sebagai Amell itu mendakwa akan membongkar siapa sebenarnya pelakon itu sebenarnya.

Dalam tiga video yang tular sejak semalam itu, terpapar luahan rasa individu itu mengenai sikap Mak Wan dan turut ditunjukkan bagaimana Mak Wan melakukan satu upacara aneh yang dianggap bertentangan dengan agama Islam. Melihat pada satu video, terlihat seorang wanita dipercayai Mak Wan dalam keadaan tidak bertudung seperti biasa, sedang menyeru sesuatu.

"Pendampingku, kau datanglah kepadaku. Aku seru engkau datang kepadaku supaya kau halang mereka agar tidak pergi ke sana untuk mengubatkan apa yang telah aku buat kepada mereka," ucap wanita dalam video itu.

Sementara itu, Amell berkata dia sudah lama menyimpan rahsia tentang pelakon itu namun mendiamkan diri kerana menganggap wanita itu seperti ibunya sendiri. Bagaimanapun, Amell berkata dia mendedahkan video berkenaan kerana mendakwa turut menjadi mangsa perbuatan pelakon tersebut.

Klik untuk gambar besar

"Tujuan saya dedahkan video tersebut kerana tidak mahu orang lain terkena sama seperti saya. Selama ini saya banyak simpan rahsia dia walaupun pernah dimaki hamun ketika di set penggambaran.

"Saya anggap dia seperti ibu sendiri dan menjaga dia kerana sebelum ini dia katakan dibuang keluarga sendiri. Lebih mengecewakan, baru-baru ini ketika berjumpa dengan ibu kandung saya, Mak Wan buat cerita kononnya saya mengambil duitnya sebanyak RM20,000," katanya.

Menyangkal dakwaan tersebut, Amell membuat satu laporan di Ibu Pejabat Polis Teluk Intan mempunyai bukti pelakon itulah sebenarnya yang mengambil duitnya. Amell turut memberitahu dia akan membuat satu lagi laporan polis di Ampang berkenaan kehilangan barang kemas miliknya pula.

Bagaimanapun, semua dakwaan bekas pengurus itu semua telah dinafikan Mak Wan berhubung tindakannya yang dikatakan melakukan perkara syirik seperti mana yang terpapar dalam video yang tular di TikTok sejak semalam. Mak Wan ketika dihubungi berkata, itu adalah latihan untuk lakonannya sebagai watak bomoh jahat.

"Benda itu benda lama. Yang saya baca-baca itu, untuk 'shooting'. Saya tak pernah berlakon watak jahat, untuk jadi bomoh," jelas Mak Wan atau nama sebenarnya Halimatussa'diah Mohd Daud.

Ditanya sama ada dia mengenali individu yang didakwa sebagai bekas pengurus peribadinya itu, Mak Wan memilih untuk tidak membuka aib sesiapa dan menyentuh mengenai kesihatan mental individu itu.

"Saya tak nak buka aib sesiapa. Seperti yang pernah saya beritahu bekas suami saya, saya tak nak buka aib sesiapa. Biar sampai mati, saya tetap dengan pendirian saya.

"Otak dia tak betul. Dia akan tulis apa sahaja. Dia nak buat apa, itu hak dia. Kenapa sebelum ini dia puji saya? Sebab dia nak duit saya, kan? Kenapa bila saya dah tak nak dia, dia cerita macam-macam pasal saya? Manusia ini, bila kita dah tolong dia, kita digigit balik," tuturnya.

Dalam komen lain, Mak Wan juga memaklumkan sudah membuat laporan polis: "Ya, saya tahu dia fitnah saya. Saya dah buat laporan polis. Itu bukan saya nak tunjuk saya hebat, tapi kerana saya nak lindungi diri kalau dia akan buat benda bukan-bukan lagi. Saya akan berdiam selagi Allah beri saya kekuatan. Saya tak mahu bercakap apa-apa lagi," ujarnya.

Dalam pada itum Mak Wan dilihat ada memuat naik video di aplikasi TikTok menutupkan pesanan bahawa kita ini pendosa dan perbaikilah diri untuk ke sana: "Kita ni pendosa cukup-cukuplah, kita perbaiki diri untuk sampai ke sana," katanya.

Terdahulu, hangat diperkatakan mengenai rumah tangga Mak Wan hanya bertahan tiga bulan sahaja selepas bekas suaminya menyifatkan perkahwinan itu sebagai episod hitam.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PRODUK KURUSKAN BADAN - AISHAH MINTA PENIAGA HENTI GUNA FOTONYA UNTUK LARISKAN

"Mohon jangan gunakan gambar weightloss journey saya untuk mempromosikan program you ya. This is misleading, seolah-olah saya turun berat badan kerana mengikuti program you.

"Sedangkan yang mengikuti saya sahaja yang tahu mengenai perjalanan saya menurunkan berat badan dan ianya bermula dgn Bariatric Surgery. Shame on you for manipulating my weight loss journey by implying that I had a weightloss coach such as yourself.

"Please ya saya bagi awak 24 jam untuk padam entri tersebut," tutur penyanyi popular era 90-an, Aishah yang meminta individu menggunakan fotonya di media sosial untuk mempromosikan program menurunkan berat badan supaya memadamkannya segera.

Menurut Aishah cara individu tersebut seolah-olah mahu mengelirukan pelanggannya dengan memberitahu dia telah menurunkan berat badan selepas mengikuti program individu berkenaan.

Klik untuk gambar besar

Aishah yang juga juara Gegar Vaganza musim keempat (GV4) itu berkongsi perkara tersebut dalam kemas kini di Instagram miliknya. Pun begitu, tidak lama selepas itu entri tersebut sudah pun dipadam oleh individu tersebut.

Dalam entri yang seterusnya, Aishah turut menjelaskan pendiriannya yang tidak mahu fotonya disalah gunakan pihak lain untuk meraih keuntungan.

"Mesti ada juga orang yang rasa saya ni fussy sangat bila orang guna gambar saya kan? Here is the thing,kalau awak buat business, awak kenalah ada etika kerja.

"Artis ni kadang-kadang bukan saja dia niaga dan jual produk,malahan diri dia sendiri adalah produk. Ini yang kena faham. Jadi apa yg berlaku bila seorang weight loss coach letak gambar before and after I yang diambil dari Instagram saya, saya rasa tidak patut.

"Yelah pujilah macam mana pun tetapi pada akhir posting menceritakan tentang weight loss journey saya, dia letak nombor telefonnya menunjukkan dia sebagai weight loss coach.

"Seolah-olah saya ni testimoni dia. Senang cerita,orang yang boleh repost testimoni weight loss saya hanyalah @dr.mustafamt. Kasihan orang yang baca status yang tak tahu yang saya dah jalani surgery tersebut enroll lah dengan coaching dia pastu tak menjadi, kemudia jika tidak menjadi bagaimana?

"Bimbang tiba-tiba saya pula yang disalahkan sebab itu saya sangat 'particular' mengenai benda-benda macam ni," kata Aishah yang kini semakin langsing selepas menjalani pembedahan bariatric dan menjalani diet serta amalan pemakanan sihat.

www.myartis.com / Sumber & foto: Astro Gempak & Instagram Aishah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHARNAAZ DAH PUTUS DENGAN AZIRA SHAFINAZ, 'TRY' FIFY AZMI PULA?

Semua mengetahui mengenai gosip pelakon Sharnaaz Ahmad dengan penyanyi dan pelakon Azira Shafinaz yang didakwa sedang bercinta. Namun terkini, ketika dia bersiaran di Instagram bersama rakan artis yang lain iaitu pelakon Shukri Yahaya, Hairul Azreen dan Zizan Razak, tiba-tiba sahaja muncul dakwaan bahawa Sharnaaz kini sedang 'mengorat' pelakon Fify Azmi.

Di ruangan komen IG Live tersebut, rata-rata peminat meninggalkan komen menyebut nama Fify malah pelakon wanita itu turut dikatakan sedang menonton Live tersebut. Meskipun Sharnaaz tidak menyebut nama mana-mana selebriti, namun peminat seolah sudah dapat menekanya.

Sementara itu, menerusi Instagram Fify, pelakon drama 'Ratu Ten Pin' ini memuat naik gambar dirinya serta kapsyen seolah memberi bayangan mengenai dakwaan tersebut.

Susulan dakwaan tersebut, ramai peminat tertanya-tanya mengenai gosip Sharnaaz yang kononnya bercinta dengan Azira.

Jika benar mereka menjalin hubungan cinta kami doakan yang baik-baik sahaja dan semoga berkekalan hingga ke jinjang pelamin.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI AKUI EMOSI TERGANGGU - ALIF SATAR TENTERAMKAN HATI DENGAN AL-QURAN

Selepas menerima berita mengejutkan suaminya, Alif Satar disahkan positif Covid-19 pada Ahad lalu, Sha Dila Halid mengakui emosi terganggu. Menurut Sha Dila, dia seharian memikirkan tentang insan sekeliling terutamanya anak-anak yang berisiko untuk dijangkiti virus tersebut.

"Beberapa hari yang sukar, kalau pun ini bukanlah yang paling sukar. Berita buruk terus diterima dan saya mengalami gangguan jiwa malam itu sambil mengemas pakaian sekiranya ambulans datang mengambil kami.

"Memikirkan jika saya mendapat keputusan berbeza dengan anak-anak, apa akan jadi dengan mereka? Boleh ke saya berpisah dengan mereka? Siapa yang nak jaga mereka? Berapa lama? Ini bukan menyakitkan fizikal... ini lebih mental bagi saya.

"Tahun ini sangat mencabar untuk semua, walaupun mereka yang tidak mempunyai Covid, kita terkesan dari segi ekonomi, mental atau fizikal," katanya.

Pada Ahad lalu, Alif memaklumkan dia didapati positif COVID-19 selepas menjalani ujian calitan di Hospital Melaka. Pengurusnya iaitu Adlina Abu Bakar mengesahkan ibu, bapa dan adik perempuan penyanyi 'I want You To Love Me' ini turut dijangkiti wabak itu.

Walaupun sukar menerima ujian berat ini, Sha Dila berkata dia terus kuatkan diri untuk berdepan dugaan ini bagi memastikan anak-anak tidak dijangkiti virus tersebut.

Klik untuk gambar besar

Dalam masa sama, dia turut mengagumi Alif yang masih bimbang memikirkan keselamatannya serta orang sekeliling meskipun kini sedang dikuarantin di hospital.

"Ini belum berakhir, saya masih ada suami, ibu bapa mentua, adik dan saudara di hospital sedang bertarung melawan ini. Saya kena pastikan anak-anak tidak terdedah dengan benda ini.

"Untuk suami saya Alif Satar, wow... kamu permata yang tak ternilai harganya. Walaupun dijangkiti Covid, kamu masih bimbang tentang kami, keluarga, kawan-kawan dan rakan kerja. Awak sangat tenang, menyokong saya! Awak adalah hero saya, awak adalah inspirasi saya. Allah sangat menyayangimu.

"Kepada saudara-mara, Ayah Halid, Ayah Satar, mama, adik-beradik, saudara-saudara, sepupu-sepupu saya, datuk dan semuanya... saya sayang anda!" ujarnya yang turut memaklumkan ujian saringan mendapati dia dan anak-anak tidak dijangkiti Covid-19 pada Selasa.

Dalam pada itu, Sha Dila berkata dia dan anak-anak perlu menjalani ujian saringan kedua bagi memastikan mereka benar-benar bebas daripada jangkitan virus berkenaan.

"Syukur Ya Allah. Ini bukan pengakhiran, kita masih perlu menyokong mereka yang mungkin terkesan kerana virus ini. Kami semua masih perlu buat ujian lagi untuk memastikan... tapi buat masa ini Alhamdulillah dan terima kasih semua. Semoga kebahagian dan kegembiraan berada disekeliling kita," katanya.

Sementara itu, isteri Alif berkata ketakutan yang selama ini tiada siapa ingin melaluinya akhirnya terjadi jua. Redha dan pasrah di atas apa yang berlaku, bagaimanapun Sha Dila memberitahu dia tidak dapat menahan air mata apabila melihat ketiga-tiga anaknya perlu melalui ujian saringan dan berharap mereka bebas dari wabak tersebut.

Sha berkata dia dan anak-anak sudah pun melakukan ujian saringan di kediamannya, jam 9.30 pagi, hari ini dan perlu menunggu selama 24 jam untuk mengetahui keputusan.

"Saya minta jauh dari dijangkiti Covid-19, selama ini. Satu pengalaman yang saya percaya semua orang enggan melaluinya, tetapi akhirnya datang juga. Saya hanya reda dan pasrah. Jauh di lubuk hati, saya mengharapkan keputusan yang diperoleh menyebelahi saya dan anak-anak.

"Saya menitiskan air mata melihat tiga cahaya mata perlu melalui ujian swab. Anak sulung agak okay dan hanya terkejut apabila melakukan ujian calitan pada bahagian hidung dan mulut.

"Anak kedua mulanya agak takut, tetapi berjaya ditenteramkan. Anak bongsu pula hanya menangis sekejap, kemudiannya kembali tenang," tuturnya.

Dalam pada itu, Sha berkata suaminya yang kini menjalani kuarantin di sebuah pusat perubatan di Melaka berada dalam keadaan tenang dan banyak membaca Al-Quran serta melakukan aktiviti berfaedah.

"Saya tahu emosi dan fikiran Alif terganggu, namun dia tak mahu larut dengan perasaan dan kegelisahan hati. Alif cuba alih perasaan tidak tenteram dengan bersenam, membaca al-Quran dan pelbagai aktiviti lain. Dalam masa sama, Alif juga bimbangkan keadaan saya dan anak-anak.

"Jika ikutkan, Alif nak minta dipindahkan ke pusat perubatan di Sungai Buloh, tetapi doktor tidak membenarkan. Saya tak putus berdoa supaya suami terus kuat dan sembuh secepat mungkin," jelasnya

Untuk makluman, Alif dan Sha Dila mendirikan rumah tangga pada September 2014 dan dikurniakan tiga cahaya mata iaitu Alisha Anugerah, 5, Ariana Mecca, 3, dan Muhammad ‘Ali yang kini berusia satu tahun.

www.myartis.com / Sumber & foto: mStar, Harian Metro, Instagram Sha Dila Halid & Alif Satar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENA 'SOUND' DENGAN MAK, RAJA VIRAL - ALIFF SYUKRI NAFI GIMIK, SERTAKAN BUKTI

"Terlebih dahulu saya nak ucapkan terima kasih yang telah mendoakan kesihatan saya.. Sebenarnya saya telah dimasukkan ke hospital 4-5 hari yang lepas dan skrg masih di wad hospital damansara bukan sekadar gimik ya..

"Sy memang x nak infom sesiapa waktu sy tengah lemah sgt sbb sy pitam terlalu sakit.. Bila sy dah sedar dan beransur pulih baru sy posting bedio tu… sebab ramai juga yang ingatkan saya sengaja atau demam biasa.. Lgi2 mak sy tu dia x faham sy 😭😭😭.. sebab tu saya posting sekali dengan surat pengesahan sy COVID stge 3..

"Ramai juga yang cakap kenapa saya punya tempat hospital cantik sebab saya duduk hospital swasta sy pilih bilik yg cantiklah... bukan kerajaan yg ditanggung insuran (innsyuran akan bayar bila u stage 3 keatas sahaja ya)..

"Soalan kenapa sy boleh makan buah2 sedap (sbb sy dah recover) bukan masa nazak sakit tu sy makan... Okkk apa lagi nak tanya? Byk sgtt makcik bawang kurang kerja di sini 🤪.

Klik untuk gambar besar

"Terima kasih kpd puan @norhidayatimahali wakil insurans saya yang menguruskan kos rawatan saya kalau nak bayar mahu keluar kereta Viva sebiji 🤲🤲🤲," demikianlah kata usahawan kosmetik, Datuk Seri Aliff Syukri yang membalas tulisan panjang ibunya, Rozita Ibrahim mengenai dirinya.

Sebelum ini, ibu Aliff telah melabel anaknya itu sebagai 'Raja Viral'. Ia susulan hantaran Aliff di laman Instagram semalam memaklumkan dia dimasukkan ke hospital akibat dijangkiti Covid-19 tahap tiga. Dalam hantaran sama, Aliff turut memohon maaf kerana bimbang usianya tak panjang.

Ujar Rozita, dia perlu menegur tindakan anaknya ini yang dianggap seperti 'mengada-ngada' selepas Aliff tidak menjawab panggilan dan membalas mesejnya. Rozita juga menegur tindakan anaknya yang memberi kesan kepadanya sebagai ibu dan ahli keluarga yang lain.

Dalam hantaran sama, Rozita turut menjelaskan bahawa dia sebelum ini sudah menasihatkan anaknya supaya membuat ujian C0V1D dengan segera namun tidak diendahkan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENERBIT EKSEKUTIF 'FAMILI DUO': "PESERTA SEDIA MAKLUM CARA MAS IDAYU MENGAJAR & MENEGUR... SAYA TAK BOLEH KATA SIAPA SALAH & SIAPA BETUL"

"Bila kami mengundang Mas Idayu sebagai juri tetap, saya rasa mereka sepatutnya sudah boleh menjangka apa yang bakal berlaku. Peserta sudah sedia maklum cara Mas Idayu mengajar dan menegur.

"Cuma, saya faham bila sudah masuk minggu keenam, semua artis sudah penat dari segi fizikal dan mental. Pun begitu, saya tidak boleh nak kata siapa salah dan siapa betul. Ini kerana setiap orang ada pendirian masing-masing."

Demikianlah kata penerbit Eksekutif program Famili Duo, Muhammad Sufian Che Isa ketika mengulas kontroversi berhubung komen pedas penyanyi dangdut, Mas Idayu terhadap persembahan Sissy Imann dan sepupunya, Naim Daniel pada konsert minggu keenam, hingga membuatkan Sissy mengalirkan air mata, semalam.

Ujar Sufian yang juga merupakan suami kepada Mas Idayu, peserta program realiti, 'Famili Duo' itu sepatutnya sudah mempersiapkan diri dari segi fizikal dan mental apabila bersetuju menyertai program realiti itu.

Klik untuk gambar besar

Bukan itu sahaja, peserta 'Famili Duo' juga perlu bersikap profesional dan tidak mengambil kritikan diberikan juri sebagai sesuatu bersifat peribadi.

Melihat kontroversi berlaku dari sudut positif, Sufian mengharapkan teguran dapat mencetus semangat baru kepada setiap peserta program berkenaan.

"Kritikan bukanlah dari segi kandungan persembahan. Ini kerana apa yang lakukan sudah bagus dan kami memang mahu peserta berfikir di luar kotak. Kelemahan hanyalah dari segi persembahan dan penyampaian sahaja.

"Walaupun teruk dikritik, mereka masih mempunyai peluang untuk melangkah ke peringkat akhir. Kami cuma mahu mereka kembali minggu depan dalam keadaan lebih bersedia dan bersemangat," katanya.

Tindakan Mas Idayu itu menerima kecaman ramai hingga tular dalam media sosial. Mengulas komen yang ditinggalkan netizen termasuk golongan artis dimana mereka menganggap perbuatan Mas Idayu sebagai keterlaluan, Sufian berkata, mereka berhak mengeluarkan pandangan.

"Dalam media sosial, semua orang boleh berkata apa sahaja. Kita tidak boleh kata salah ataupun betul kerana semua orang berhak untuk mengeluarkan pendapat.

"Cuma kena faham, stesen TV ada kandungan sendiri dan artis juga mempunyai kandungan mereka sendiri. Tugas kita hanyalah untuk menghiburkan penonton," tuturnya.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAKAL BERGELAR NENEK - NOORSHILA AMIN TERUJA TAPI SEDIH TAK DAPAT SAMBUT KELAHIRAN

"Berita gembira mama nak kongsi dengan semua. Itu gambar scan cucu sulung mama. Bakal dilahirkan pada hujung tahun ni. Mama memang teruja sangat almaklum cucu pertama dalam keluarga mama sendiri.

"Tapi yang sedihnya mereka sekarang di Brunei dan akan melahirkan di sana. Dah sah-sah mama tak dapat ke sana kan!" demikianlah tulis bintang Gegar Vaganza 2019, Noorshila Amin di laman Instagram miliknya.

Noorshila meluahkan rasa sedih apabila tidak dapat menyambut kelahiran cucu sulungnya yang dijangka bersalin akhir tahun ini. Kata Noorshila, dia akur memandangkan anak dan menantunya itu kini berada di Brunei, sekali gus bakal bersalin di sana.

Klik untuk gambar besar

Pelantun lagu 'Rambu Ramba' itu turut memohon doa daripada peminat untuk kesejahteraan anak dan cucu yang bakal dilahirkan nanti.

"Dengan rendah hati mama mohon kesayangan mama mendoakan kesejahteraan kedua anak dan cucu mama. Semoga kedua-dua anak dan cucu mama dipelihara Allah," tambahnya.

www.myartis.com / Sumber & foto: Astro Gempak & Instagram Noorshila Amin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NETIZEN KECAM ISTERI HAQIEM RUSLI PAKAI BAJU KETAT MELEKAP DI BADAN

Semua sedia mengetahui, ketika ini penyanyi dan komposer terkenal Haqiem Rusli dan isterinya, Wan Anis Sofea sedang berbulan madu di Turki selepas enam bulan mendirikan rumah tangga.

Sekitar percutian pasangan ini telah dikongsikan menerusi Instagram masing-masing. Bagaimanapun, ada yang kurang senang dengan pakaian yang dipakai oleh isteri Haqiem yang dikatakan agak ketat dan seksi sehingga melekap di badan.

Dalam gambar tersebut, Anis Sofea memakai pakaian serba hitam yang ditutup dengan jaket berwarna coklat. Meskipun sudah memakai jaket namun jaket berkenaan tidak dizip sepenuhnya dan menampakkan bahagian yang tidak sepatutnya.

Dalam pada itu, ada yang memberikan teguran supaya isteri penyanyi lagu 'Tergantung Sepi' itu melabuhkan tudung serta tidak menampakkan bahagian dada.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - ADAM & FIZA, 2 MINGGU LEPAS KAHWIN

Ramai yang gembira dan mendoakan kebahagiaan pasangan Adam AF2 dan Fiza Elite. Ini kerana, selepas dua minggu berkahwin, nampaknya mereka makin serasi dengan kehidupan sebagai suami isteri.

Meskipun Fiza kini banyak bertindak sebagai suri rumah tangga, namun dia tetap menyokong kerjaya seni suaminya. Pesanan Fiza agar peminat mengundi lagu 'Penggodam Jiwa' nyanyian Adam di Era FM Muzik Hit menandakan betapa mereka sememangnya sehati dan sejiwa.


3 GAMBAR - KHALIFA FAHREL, NAMA ANAK FAHRIN AHMAD

Fahrin Ahmad menerusi laman Instagramnya, secara rasmi memberitahu bahawa nama anak lelakinya yang lahir sama tarikh dengan isteri, Elena Hani Eleas iaitu pada 29 September lalu telah dinamakan dengan nama 'Khalifa Fahrel'.

Mengenai perkongsian wajah anaknya yang lahir di KPJ Damansara Specialist Hospital, Fahrin dan isterinya itu buat masa ini belum berhasrat mendedahkannya kepada umum.

Semoga kehadiran cahaya mata sulung di dalam keluarga Fahrin dan isteri akan terus memberikan sinar bahagia selain turut dilimpahkan rezeki.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ELAK PISANG BERBUAH DUA KALI - IZREEN AZMINDA SERIK DILUKAI LELAKI

Masih belum terfikir untuk mencari pengganti!

Demikian luahan Izreen Azminda yang sah bercerai dengan bekas suaminya, Muhammad Riza pada Jun lalu. Perhatiannya kini hanyalah pada kerjaya dan anak kesayangannya, Muhammad umar Adrian.

Meskipun ada gosip yang mendakwa dia kini sedang hangat bercinta bersama Amar Baharin, namun pelakon itu mengambil sikap mendiamkan diri.

"Buat masa ini, hati saya belum terbuka untuk mencari pasangan. Saya lebih selesa begini dan tidak akan membiarkan lelaki melukai hati saya dalam masa terdekat ini.

"Namun, saya tahu, jodoh itu rahsia Allah SWT dan saya tidak mampu menolak. Bukan sahaja dengan Amar, malah dengan mana-mana lelaki sekalipun, saya terima sekiranya ada jodoh di kemudian hari," ujar Izreen dipetik sebagai berkata

Bagaimanapun, Izreen masih berkawan baik dengan bekas suaminya dan tidak pernah berdendam demi kebaikan anak tunggal mereka.

"Saya mendapat hak jagaan sepenuhnya terhadap anak saya, namun bekas suami dibenarkan melawat. Hak bermalam hanya akan diberikan selepas anak saya berusia empat tahun. Ini kerana saya tahu kesibukan jadualnya.

"Alhamdulillah, sepanjang tempoh ini, bekas suami tidak mengabaikan nafkahnya terhadap anak dan saya hanya meminta nafkah edah sahaja. Saya juga tidak minta lebih kerana saya tahu kemampuannya setakat mana," tambahnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


AMYRA ROSLI: "MAKKAH IS CALLING... INSYA-ALLAH"

Menerusi kemas kini terbaharu di laman Instagram, pelakon Amyra Rosli memuatnaik gambar passport dia yang berhijab serta suami, pelakon Amar Baharin dan anak mereka, Aqeef Anaqi dengan kapsyen "Makkah is calling... Insya-Allah", seakan memberi bayangan bakal berangkat ke Tanah Suci bagi mengerjakan Umrah.

Entri tersebut mendapat perhatian rakan artis serta peminat yang turut gembira serta mendoakan segala urusannya itu dipermudahkan: "Alhamdulilah, happy for you dear sister," komen Lisa Surihani. - "Semoga segala urusan dipermudahkan dan selamat, amin," komen salah seorang pengikutnya.

Untuk makluman, Amyra kini sedang hamil anak kedua dan dijangka bakal melahirkannya pada awal tahun hadapan. Amyra dan Amar mendirikan rumah tangga pada 11 November 2016 dan dikurniakan seorang anak lelaki.

Klik untuk gambar besar

www.myartis.com / Sumber & foto: Astro Gempak & Instagram Amyra Rosli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IBU ADA TEKANAN DARAH RENDAH TERJATUH KETIKA SIANG IKAN - AZHAN RANI MOHON DOA

"Kalau la dapat bagi sikit tenaga dan kesihatan ni. Cepat sembuh mak. Mak jatuh semalam lepas siang ikan. Dia memang ada low blood dan kurang selera makan. Semalam pulak dia puasa 6. Adik dah bawa klinik. Hari ni bengkak kaki dah surut sikit dan tak bagi puasa dah. Cepat sembuh mak.

"Doktor kata seminggu tak boleh pakai heels. Seminggu je mak. Lepas seminggu dah ok nanti kita catwalk sama2 puas2 satu kkb. In shaallah. Terima kasih @sahrulkkb bawa mak. Doktor kata patah tapi In shaallah tak serius. Cuma kena bertabah jadi robocop seminggu ni je. in shaallah mak," itulah kata pelakon, Azhan Rani menerusi laman Instagram miliknya.

Dalam entri tersebut, pelakon drama 'Nur' itu berkongsi detik cemas apabila memaklumkan ibunya didapati terjatuh ketika siang ikan di dapur rumahnya pada Isnin. Jelas Azhan, ibunya yang juga merupakan pengidap penyakit darah rendah telah di bawa ke klinik oleh adiknya untuk pemeriksaan lanjut.

Klik untuk gambar besar

Dikesempatan itu juga, Azhan turut menitipkan doa semoga ibunya itu lekas sembuh dan dikurniakan kesihatan yang baik. Melihat di ruangan komen, rata-rata peminat dan rakan artis memberikan kata-kata semangat selain turut mendoakan kesembuhan ibu pelakon drama 'KL Gangster Underworld' itu.

"Semoga mak cepat sembuh. Anak-anak semua perlukan doa mak. Moga Allah angkat semua kesakitan mak gantikan dengan kesembuhan. Amin yrb. - "Orang yang berjaya adalah orang yang menjaga ibunya. Now kejayaan mengejar abang.

"Ya Allah berilah kesembuhan kepada hambamu ini, hanya pada mu kami memohon segala pertolongan dan hanya padamu lah kami reda dengan ketentuan mu. Amin," antara komen-komen netizen di Instagram.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKECAM SINDIR 'BUY MUSLIM FIRST' - HARITH ISKANDER ENGGAN ULAS

Pelawak terkenal tanah air, Harith Iskander Musa telah menerima kecaman serta perasaan geram warganet berhubung status berbaur sindiran pada ciapan (tweet) ditulisnya kelmarin berkaitan kempen 'Utamakan Produk Muslim' atau 'Buy Muslims First' (BMF).

Harith, 53, yang dihubungi menerusi aplikasi WhatsApp hanya memberitahu tiada komen bagi pihaknya: "Kalau nak cakap mengenai 'tweet' saya tu, my official comment is no comment (komen rasmi daripada saya adalah tiada komen). Ramai dah contact (hubungi) saya. Thanks anyway (Apapun, terima kasih)," tulisnya berserta emoji ketawa.

Pada status ciapan ditulisnya, Harith seakan mempersoalkan "Why stop at 'Buy Muslims Products Only'. How about 'Support Muslim Athletes Only'. Stop watching badminton, EPL, NBA, MMA, UFC, WCG - in fact stop watching All sports".

Klik untuk gambar besar

Ciapan yang ditulis pada jam 3.31 petang itu, bagaimanapun mendapat 161 kicau semula (retweet) dan 430 tanda suka (like) daripada pelayar Twitter. Kebanyakan warganet yang menulis komen pula menyifatkan tindakan Harith kurang bijak dan ia bukan perkara kelakar.

Harith sudah menceburi karier seni lebih dua dekad dan cukup dikenali dalam bidang komedi sebagai pelawak solo. Sepanjang pembabitannya, Harith juga pernah muncul juara pertandingan Funniest Person In The World pada Disember 2016 dan memenangi Anugerah Komedian Terbaik di Asia 2014 oleh Top 10 Majalah Asia.

Apa pun, bukan semua perkara boleh dijadikan bahan lawak ataupun 'sarcastic'. Fahamkan dahulu maksud disebalik sesuatu perkara sebelum mengeluarkan sebarang kenyataan. Jangan bangkitkan kemarahan ramai apatah lagi menyentuh isu yang sensitif.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKAS ISTERI BAKAL DIBEDAH POTONG KAKI - CHEF WAN SANGGUP JAGA

Cef selebriti, Datuk Redzuawan Ismail atau lebih dikenali sebagai Chef Wan yang masih dirawat di hospital itu tetap berkongsi cerita tentang keadaan bekas isterinya yang mengidap kencing manis menerusi laman Instagram miliknya.

"Anak perempuan saya datang melawat saya selepas melawat ibunya di Hospital GH. Masalah kencing manis bekas isteri saya menyebabkan kakinya dah bertukar menjadi gangrine, dan daripada MRI menunjukkan ianya tak dapat diselamatkan lagi kecuali dipotong," tulis Chef Wan dalam Bahasa Inggeris.

Kata Chef Wan, jika tidak dipotong, ianya boleh merebak ke bahagian organ lain dan merosakkan hati dan menyebabkan kematian. Katanya lagi, sebelah lagi kaki bekas isterinya itu jug mengalami keadaan yang sama dan perlu juga dipotong.

"Tapi pihak hospital akan buat satu dulu kerana dia juga ada masalah lemah jantung dan hilang kedua-dua belah kaki mungkin terlalu berat untuk dia. Kami diberitahu untuk membuat keputusan secepat mungkin walaupun menurut doktor, risiko memotong kaki tersebut adalah tinggi kerana masalah jantungnya," tulis Chef Wan.

Klik untuk gambar besar

Chef Wan turut bercerita tentang arwah ayahnya yang terpaksa melalui perkara yang sama akibat kencing manis yang dihadapi: "Saya beritahu anak saya apa yang saya dapat lakukan selepas pembedahan nanti adalah mengambil jururawat untuk menjaganya di rumah saya bersama ibu saya.

"Kasihan pada anak-anak yang sibuk dengan kerja masing-masing Sekurang-kurangnya saya ada pembantu rumah, dan pembantu rumah yang saya sediakan untuk bekas isteri. Saya juga ada pemandu yang boleh membawanya membuat dialisis tiga kali seminggu," tambah Chef Wan.

Tambah Chef Wan, walaupun ianya satu cabaran dan tanggungjawab besar yang terpaksa dia hadapi, tetapi dia akan melaluinya kerana bekas isterinya itu adalah ibu kepada anak-anaknya: "Tak kan kita nak sia-sia kan dia. May Allah give me the strength.. Insyallah," tulis Chef Wan lagi.

Chef Wan ketika ini juga sedang dirawat di hospital akibat masalah kayap pada kaki kanannya. Chef Wan atau nama sebenarnya Redzuawan Ismail berkahwin dengan Norhayati Ayub pada usia muda, namun bercerai kemudiannya. Mereka dikurniakan dengan dua orang anak, Serina dan Muhammad Zainudin.

www.myartis.com / Sumber & foto: Astro Gempak & Instagram Chef Wan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::